My.soliq.uz порталидаги электрон солиқ ҳисоботи тизимида 2020 йил учун фойда солиғи бўйича ҳисоботнинг янги шакли (шакл коди – 10205_25) жойлаштирилган. Бухгалтерларда уни қандай қилиб тўғри тўлдириш юзасидан саволлар юзага келди. Зеро жорий йилнинг I чораги учун Ҳисоб-китобни 20 апрелдан кечиктирмай тақдим этиш зарур . «Норма» экспертлари Наталья МЕМЕТОВА ва Олег ЦОЙ buxgalter.uz учун махсус тайёрлаган тушунтиришдан фойдаланинг.\nЭслатиб ўтамиз: фойда солиғи бўйича ҳисобот даври – йил чораги, солиқ даври – календарь йил .\nФойда солиғи бўйича ҳисоботни чоракда бир марта тузиб, қуйидаги муддатдан кечиктирмай солиқ органларига тақдим этинг:\n20 апрелдан – I чорак учун;\n20 июлдан – II чорак (ярим йиллик) учун;\n20 октябрдан – III чорак (9 ой) учун;\nҳисобот йилидан кейинги йилнинг 1 мартидан – IV чорак (йил) учун .\nҚуйидагилар фақат календарь йил якунларига кўра ҳисобот тақдим этадилар:\nнодавлат нотижорат ташкилотлари (истемолчилар кооперативлари бундан мустасно).\nКалендарь йилда жами даромад олинмаган бўлса, фойда солиғи бўйича ҳисоботни тақдим этиш керак эмас.\nСолиқ ҳисоботини сўмда тўлдиринг. Барча кўрсаткичларни йил бошидан ортиб борувчи якун билан акс эттиринг.\n1. 010-«Жами даромад» сатри ва 1-«Жами даромад» иловаси\n010-«Жами даромад» сатрининг қиймати қуйидаги формула бўйича автоматик равишда ҳисобланади: Ҳисоб-китобга 1-илованинг 010-сатри – 110-сатр – 121-сатр. Бинобарин, 1-иловани тўлдириш лозим.\n1-«Жами даромад» иловасининг санаб ўтилган сатрларида қуйидагиларни кўрсатинг:\n021 – 026 – фаолият турлари ва ҳар бир фаолият тури бўйича товарларни (хизматларни) реализация қилишдан олинган даромад суммаси. Ушбу ахборотни 9000-«Асосий (операцион) фаолиятнинг даромадларини ҳисобга олувчи счётлар» счётлари айланмаларидан олишингиз мумкин.\nУшбу сатрлар тўлдирилгач, 020-сатрда товарларни (хизматларни) реализация қилишдан олинган даромаднинг умумий суммаси 021 – 026-сатрлар йиғиндиси сифатида автоматик равишда ҳисобланади;\n030 – 140 – исталган шаклда ва (ёки) исталган фаолиятдан олиниши лозим бўлган (олинган), жами даромадга киритиладиган даромадлар . Ушбу ахборотни 8530, 9300, 9500, 9710-счётлар айланмаларидан, шунингдек солиқ регистрларидан олишингиз мумкин.\nБу ерда бухгалтерия ҳисоби счётларида акс эттирилмайдиган, бироқ солиқ солиш мақсадида даромадлар деб тан олинадиган даромадларни, масалан, олинган фоизсиз қарзлар бўйича даромадни ҳам ҳисобга олиш керак .\n121-сатр фақат нотижорат ва бюджет ташкилотлари томонидан тўлдирилишини инобатга олинг;\n150 – даромадга тузатиш киритиш ;\n160 – айрим операциялар бўйича даромадлар Ҳисоб-китобга 8-илова 070-сатрининг 3 – 8-устунлари йиғиндиси сифатида. 8-илова қандай тўлдирилиши ҳақида қуйида сўз юритамиз;\n170 – доимий муассаса орқали фаолият юритадиган норезидентнинг даромадлари . Ушбу сатрни фақат доимий муассасалар тўлдирадилар;\n181 – 188 – бошқа, 020 – 170-сатрларда кўрсатилмаган даромадлар. Ушбу сатрлар тўлдирилгач, 180-сатрда бошқа даромадларнинг умумий суммаси 181 – 188-сатрлар йиғиндиси сифатида автоматик равишда ҳисобланади.\nБарча сатрлар тўлдирилгач, 010-сатрда жами даромад 020 – 180-сатрлар йиғиндиси сифатида автоматик равишда ҳисобланади.\nБир нечта даромадлар моддаларида биргина даромад назарда тутилган бўлса, жами даромадни аниқлаш чоғида ушбу даромадни фақат бир марта киритинг.\n2. 020-«Чегириладиган харажатлар» сатри ва 2-«Харажатлар» иловаси\nҲисоб-китобнинг 020-«Чегириладиган харажатлар» сатри қиймати қуйидаги формула бўйича автоматик равишда ҳисобланади: (Ҳисоб-китобга 2-илова 010-сатрининг 3-устуни – 4-устун) + Ҳисоб-китобга 5-илованинг 060-сатри. Бинобарин, 2 ва 5-иловаларни тўлдириш лозим.\n2-«Харажатлар» иловасининг санаб ўтилган сатрларида қуйидагиларни кўрсатинг:\n020 – реализация қилинган маҳсулотлар, товарлар, хизматлар таннархи. Ушбу ахборотни 9100-«Сотилган маҳсулот (товарлар, ишлар, хизмат)ларнинг таннархини ҳисобга олувчи счётлар» счётлари айланмаларидан олишингиз мумкин;\n030 – реализация қилиш бўйича харажатлар. Маълумотларни 9410-«Сотиш харажатлари» счёти айланмаларидан олинг;\n040 – маъмурий харажатлар. Маълумотлар – 9420-«Маъмурий харажатлар» счёти оборотларидан;\n050 – молиявий фаолият бўйича харажатлар. Маълумотлар – 9600-«Молиявий фаолият бўйича харажатларни ҳисобга олувчи счётлар» счётлари айланмаларидан;\n070 – 120 – бошқа харажатлар (зарарлар). Маълумотлар – 9430 ва 9720-счётлар айланмаларидан, шунингдек солиқ регистрларидан.\nУшбу сатрлар тўлдирилгач, 060-сатрда бошқа даромадлар (зарарлар)нинг умумий суммаси 070 – 120-сатрлар йиғиндиси сифатида, 010-сатрда эса харажатларнинг умумий суммаси 020 – 060-сатрлар йиғиндиси сифатида автоматик равишда ҳисобланади;\n0101 – 0132, 01331 ва 01332 – харажатлар моддалари кесимида 010-сатрга киритилган харажатлар. Масалан, хом ашё ва материаллар, меҳнатга ҳақ тўлаш учун харажатлар ва ҳ.к. Бунда 0132, 01331 ва 01332-сатрларни фақат доимий муассасалар тўлдирадилар;\n01341 – 01350 – ушбу илованинг 0101 – 0133-сатрларида кўрсатилмаган бошқа харажатлар. Ушбу ахборотни солиқ регистрларидан олишингиз мумкин.\nУшбу сатрлар тўлдирилгач, 0134-сатрда бошқа харажатларнинг умумий суммаси 01341 – 01350-сатрлар йиғиндиси сифатида автоматик равишда ҳисобланади.\n2-иловада барча харажатларни 3-устунда акс эттиринг, улардан чегирилмайдиганларини – 4-устунда .\n2-илова 010-сатрининг 3 ва 4-устунларидаги суммалар ўртасидаги фарқ даромад олиш билан боғлиқ чегириладиган харажатларни билдиради.\nУлар ҳисобот (солиқ) даври мобайнида солиқ тўловчи Ўзбекистонда ёки хорижда амалга оширган, иқтисодий жиҳатдан ўзини оқлайдиган ва ҳужжатлар билан тасдиқланган харажатлар ёки зарарлар бўлиши керак .\nИқтисодий жиҳатдан ўзини оқлайдиган харажатлар қуйидаги шартлардан бирини қаноатлантириши керак:\nдаромад олиш мақсадида амалга оширилган;\nтадбиркорлик фаолиятини сақлаб қолиш ёки ривожлантириш учун зарур бўлиб, харажатларнинг ушбу фаолият билан алоқадорлиги аниқ асосланган;\nқонун ҳужжатлари қоидаларидан келиб чиқадиган.\nХаражатлар қуйидагича расмийлаштирилган ҳужжатлар билан тасдиқланади:\nЎзбекистон қонун ҳужжатларига мувофиқ;\nҳудудида тегишли харажатлар амалга оширилган чет давлатда амал қилувчи тартибга мувофиқ;\nбошқа шаклда, масалан, хизмат сафари тўғрисидаги буйруқ, йўл ҳужжатлари, кўрсатилган хизмат тўғрисидаги ҳисобот билан.\nБир нечта даромадлар моддаларида биргина харажат назарда тутилган бўлса, жами даромадни аниқлаш чоғида ушбу харажатни фақат бир марта киритинг.\n5-илова қандай тўлдирилиши қуйироқда кўрсатилган.\n3. 030-«Солиқ солинадиган фойда» сатри\nҲисоб-китобнинг 010 ва 020-сатрлари тўлдирилгач, 030-сатрда солиқ солинадиган фойда қуйидаги формула бўйича автоматик равишда ҳисобланади: 010-сатр – 020-сатр.\n4. 040-«Имтиёзлар» сатри ва 3-«Имтиёзлар» иловаси\nҲисоб-китобнинг 040-«Имтиёзлар» сатрининг қиймати 3-«Имтиёзлар» иловасининг 030-сатри қийматига тенг, бинобарин, ушбу иловани тўлдириш лозим.\nҚуйидагиларда назарда тутилган фойда солиғи бўйича имтиёзлар :\n2007 й. таҳрирдаги СКда – 2020 йил 1 апрелгача амал қилади;\n2020 йил 1 январгача қабул қилинган солиқ тўғрисидаги қонун ҳужжатлари, шу жумладан Президент ва ВМ қарорларида – амал қилиш муддати тугагунча амал қилади.\n3-илова қуйидаги тартибда тўлдирилади:\n011 – 016-сатрларнинг 3-устунида, даромадлар ва харажатларни ҳисобга олишнинг мутаносиб усулини қўлласангиз, фаолият турлари бўйича товарларни (хизматларни) реализация қилишдан олинган даромадларни кўрсатинг. 4-устунда даромадларнинг умумий суммасидаги ҳар бир фаолият туридан олинган даромадларнинг салмоғи автоматик равишда ҳисобланади.\nДаромадлар ва харажатларни ҳисобга олишнинг бевосита усулини қўллайдиган солиқ тўловчилар 011 – 016-сатрларни тўлдирмайдилар.\nУшбу сатрлардаги қийматлар суммаси Ҳисоб-китобга 1-илованинг 020-сатри қийматига тенг бўлган 010-сатрдаги қийматга мос келиши керак;\n020-сатрда Ҳисоб-китобнинг 030-сатри қийматига тенг бўлган солиқ солинадиган фойда автоматик равишда кўрсатилади;\n040-сатрда экология, соғломлаштириш ҳамда хайрия жамғармаларига, маданият, соғлиқни сақлаш, меҳнат ва аҳолини ижтимоий муҳофаза қилиш, жисмоний тарбия ва спорт, таълим муассасаларига, маҳаллий давлат ҳокимияти органларига, фуқароларнинг ўзини ўзи бошқариш органларига бадаллар, ҳомийлик ва хайрия ёрдами тарзидаги маблағларни кўрсатинг. Ушбу қиймат солиқ солинадиган фойданинг 2%идан кўп бўлиши мумкин эмас, яъни ҳақиқий харажатларга қараб, бироқ 020-сатрда кўрсатилган сумманинг 2%идан ортиқ бўлмаган миқдорда белгиланади.\n040-сатр фақат 2020 йил I чорагида тўлдирилади. 2020 йилнинг кейинги ҳисобот даврларида 040-сатрдаги қиймат такроран қайд этилади;\n050-сатрда Ҳисоб-китобга 4-илованинг 090-сатридаги қийматга тенг бўлган инвестицияларга йўналтириладиган маблағлар суммаси автоматик равишда кўрсатилади. 4-илова қандай тўлдирилиши қуйироқда кўрсатилган.\n050-сатр фақат 2020 йил I чорагида тўлдирилади. 2020 йилнинг кейинги ҳисобот даврларида 050-сатрдаги қиймат такроран қайд этилади;\n060-сатрда солиқ солинадиган фойдани ўтган солиқ даврларида кўрилган, Ҳисоб-китобга 7-илованинг 050-сатридаги қийматга тенг бўлган зарарлар суммасига камайтириш суммаси автоматик равишда кўрсатилади.\n7-илова қандай тўлдирилиши қуйироқда кўрсатилган;\n071 – 076-сатрларда НҲҲ тури, санаси, рақами, номи ва унинг бандини кўрсатган ҳолда фойда солиғи бўйича имтиёзлар суммасини кўрсатинг. Бунда фойда солиғини 2 баравар камайтирилган ставкада тўлаш тартибини қўллайдиган юридик шахслар имтиёзларнинг амал қилиш муддати тугагунча солиқ базасининг 50%ини кўрсатадилар.\nУшбу сатрлар тўлдирилгач, 070-сатрда НҲҲга мувофиқ имтиёзларнинг умумий суммаси 071 – 076-сатрлар йиғиндиси сифатида, 030-сатрда эса имтиёзларнинг умумий суммаси 040 – 070-сатрлар йиғиндиси сифатида автоматик равишда ҳисобланади.\n5. 050-«Ноль даражали ставкани қўллайдиган солиқ тўловчиларнинг фойдаси» сатри ва 6-«Ноль даражали ставка қўлланиладиган солиқ солинадиган фойда» иловаси\nҲисоб-китобнинг 050-«Ноль даражали ставкани қўллайдиган солиқ тўловчиларнинг фойдаси» сатри қиймати Ҳисоб-китобга 6-илованинг 030-сатридаги қийматга тенг. Бинобарин, ушбу иловани тўлдириш керак.\nҚуйидаги солиқ тўловчилар фойда солиғининг ноль даражали ставкасини қўллашлари мумкин :\n2) ижтимоий соҳада фаолиятни амалга оширувчи – башарти уларнинг ижтимоий фаолият турларидан олинган даромадлари текин олинган мол-мулк тарзидаги даромадлар ҳисобга олинган ҳолда жами йиллик даромадининг камида 90%ини ташкил этса;\n4) экспорт қилувчилар – товарларни (хизматларни) экспорт қилишдан олинадиган даромадлар жами даромаднинг 15%идан ортиқни ташкил этса, товарларни (хизматларни) экспортга реализация қилишдан олинадиган фойда бўйича. Бунда экспортни тасдиқловчи ҳужжатлар мавжуд бўлганда ноль даражали ставка қўлланилади ;\n5) ягона иштирокчилари ногиронлиги бўлган шахсларнинг жамоат бирлашмалари бўлганлар. Бунда умумий ходимлар сонида ногиронлиги бўлган шахслар камида 50%ни, ногиронлиги бўлган шахсларнинг МҲТФ эса умумий МҲТФнинг камида 50%ини ташкил этиши керак;\n6) Халқ банки – фуқароларнинг шахсий жамғариб бориладиган пенсия ҳисобварақларидаги маблағлардан фойдаланишдан олинадиган даромадлар бўйича.\n6-илова қуйидаги кетма-кетликда тўлдирилади:\n010-сатрнинг 3-устунида Ҳисоб-китобга 1-илованинг 010-сатридаги қийматга тенг бўлган жами даромад автоматик равишда кўрсатилади;\n011 – 016-сатрларнинг 3-устунида ноль даражали ставка қўлланиладиган фаолият турлари бўйича даромадларни кўрсатинг.\n011 – 016-сатрларнинг 4-устунида 010-сатрдаги жами даромаддаги ушбу даромад турининг фоизи автоматик равишда ҳисобланади. Бу келгусида мазкур фаолият тури бўйича фойда улушини аниқлаш учун зарур\n020-сатрда Ҳисоб-китобнинг 030-сатридаги қийматга тенг бўлган солиқ солинадиган фойда автоматик равишда кўрсатилади;\n031 – 036-сатрларда ноль даражали ставка қўлланиладиган фаолият турлари бўйича солиқ солинадиган фойдани кўрсатинг. 031, 033, 035 ва 036-сатрлар даромадлар ва харажатларни ҳисобга олишнинг қўлланилаётган – бевосита ёки мутаносиб усулига мувофиқ тўлдирилади.\nУшбу сатрлар тўлдирилгач, 030-сатрда ноль даражали ставка қўлланиладиган солиқ солинадиган фойда 031 – 036-сатрлар йиғиндиси сифатида автоматик равишда ҳисобланади.\nИлованинг 030-сатридаги қиймат кейинчалик Ҳисоб-китобнинг 050-«Ноль даражали ставкани қўллайдиган солиқ тўловчиларнинг фойдаси» сатрида автоматик равишда акс эттирилади ва Ҳисоб-китобнинг 060-сатрида солиқ базасини аниқлаш чоғида чегирилади.\n6. Ҳисоб-китобнинг 060-«Солиқ базаси» сатри\n040 ва 050-сатрлар тўлдирилгач, Ҳисоб-китобнинг 060-сатрида солиқ базасининг қиймати қуйидаги формула бўйича автоматик равишда ҳисобланади: 030-сатр – 040-сатр – 050-сатр.\n7. Ҳисоб-китобнинг 070-«Фойда солиғининг белгиланган ставкаси» ва 071-«Ногиронлиги бўлган шахсларнинг меҳнатидан фойдаланувчи юридик шахслар учун тузатиш киритилган солиқ ставкаси» сатрлари\nҲисоб-китобнинг 070-сатрида ўзингизга мувофиқ келадиган фойда солиғи ставкасини кўрсатинг .\nҲисоб-китобнинг 071-сатрида Ҳисоб-китобнинг тепа қисмида кўрсатилган ходимлар, шу жумладан ногиронлиги бўлган шахсларнинг ўртача йиллик сонидан келиб чиқиб ногиронлиги бўлган шахсларнинг меҳнатидан фойдаланувчи юридик шахслар учун фойда солиғининг тузатиш киритилган ставкаси автоматик равишда ҳисобланади.\nЎзида ишловчиларнинг умумий ўртача йиллик сонининг 3%идан кўпроғи ногиронлиги бўлган шахсларни ташкил этадиган юридик шахслар учун солиқ ставкаси белгиланган нормадан (3%) ортиқча ишга жойлаштирилган ногиронлиги бўлган шахсларнинг ҳар бир фоизига солиқ ставкасининг 1%и ҳисобидан камайтирилади.\nНогиронлиги бўлган шахсларнинг меҳнатидан фойдаланувчи юридик шахс учун фойда солиғи ставкасини аниқлаш\nИшлаб чиқариш корхонаси ходимлари умумий ўртача йиллик сонининг 5%и ногиронлиги бўлган шахслар улушига тўғри келади, бу тегишли ҳужжатлар билан тасдиқланган. Ишлаб чиқариш корхонаси учун фойда солиғи ставкаси 15% этиб белгиланган. Тузатиш киритилган ставка 13%ни (15 – (5 – 3)) ташкил этади.\n8. 080-«Фойда солиғи суммаси» сатри\n070 ва 071-сатрлар тўлдирилгач, Ҳисоб-китобнинг 080-сатрида фойда солиғи суммаси қуйидаги формулалар бўйича автоматик равишда ҳисобланади: 060-сатр х 070-сатр ёки 060-сатр х 071-сатр (ногиронлиги бўлган шахсларнинг меҳнатидан фойдаланувчи юридик шахслар учун).\n9. 090-«Доимий муассаса сифатида ҳисобга қўйилгунга қадар тўлов манбаида ушлаб қолинган фойда солиғи суммаси» сатри\nҲисоб-китобнинг 090-сатрини, солиқ органида доимий муассаса сифатида ҳисобга қўйилгунга қадар даромадларидан тўлов манбаида фойда солиғи ушлаб қолинган бўлса, фақат доимий муассасалар тўлдирадилар .\nСолиқ агенти солиқни ушлаб қолганини тасдиқловчи ҳужжатлар мавжуд бўлганда ушлаб қолинган солиқ суммалари ҳисобга олинади.\n10. 100-«Давр учун ҳисобланган бўнак тўловлари» сатри\nҲисоб-китобнинг 100-сатрини фойда солиғи бўйича бўнак тўловларини тўлайдиган солиқ тўловчилар тўлдирадилар. Улар – жами даромади жорий солиқ давридан олдинги солиқ даври – календарь йил учун киритилган тузатишлар ҳисобга олинган ҳолда 5 млрд сўмдан ошадиган солиқ тўловчилар .\nУшбу сатрда жорий ҳисобот даври (чорак) учун ҳисобланган бўнак тўловларининг умумий суммасини ортиб бормайдиган якун билан кўрсатинг.\nБўнак тўловларини қандай ҳисоблаш ва тўлаш ҳақида бу ерда ўқинг.\n11. 110-«Бюджетга тўланиши лозим бўлган фойда солиғининг умумий суммаси» ва 111-«Алоҳида бўлинмалар жойлашган жойи бўйича (Алоҳида бўлинмага тўғри келадиган фойда солиғи суммаси ҳисоб-китобидан келиб чиққан ҳолда)» сатрлари\n080 ва 090-сатрлар тўлдирилгач, Ҳисоб-китобнинг 110-сатрида бюджетга тўланиши лозим бўлган фойда солиғининг умумий суммаси қуйидаги формула бўйича автоматик равишда ҳисобланади: (080-сатр – 090-сатр – (Ҳисоб-китобга 9-илованинг 090-сатри + Ҳисоб-китобга 10-илованинг 060-сатри)).\nҲисоб-китобнинг 111-сатрида алоҳида бўлинмалар бўйича бюджетга тўланиши лозим бўлган фойда солиғи суммасини кўрсатинг. Ҳисоб-китобга алоҳида бўлинмага тўғри келадиган фойда солиғи суммаси ҳисоб-китобларининг нусхаларини илова қилинг.\nАлоҳида бўлинмалар бўйича фойда солиғи ҳисоб-китобларини улар жойлашган жойдаги солиқ органларига тақдим этинг.\nЭслатиб ўтамиз: ҳудудий жиҳатдан алоҳида бўлган, турган ери бўйича доимий иш жойлари жиҳозланган ҳар қандай бўлинма юридик шахснинг алоҳида бўлинмасидир .\n9 ва 10-иловалар қандай тўлдирилиши қуйироқда кўрсатилган.\n12. 4-«Инвестицияларга йўналтириладиган, ҳисобот (солиқ) давридаги солиқ солинадиган фойдани камайтирадиган маблағлар суммаси ҳисоб-китоби» иловаси\nУшбу иловани қуйидаги солиқ тўловчилар тўлдирадилар:\n2020 йил бошига келиб ўтган солиқ даврларидаги инвестициялар учун қопланмаган маблағлар сальдосига эга бўлган;\n2020 йил I чорагида маблағларни инвестицияларга йўналтирган ва 2020 йил 1 апрелгача амал қиладиган имтиёзни қўллашга қарор қилган .\n4-илова қуйидаги кетма-кетликда тўлдирилади:\nсолиқ солинадиган фойда 5 йил мобайнида – 30%дан кўп бўлмаган миқдорда камайтирилиши мумкинлиги боис солиқ даври бошига келиб сизда ўтган солиқ даврлари учун қопланмаган маблағлар сальдоси қолиши мумкин.\nИнвестицияларга харажатлар қилинган ёки асбоб-ускуналар фойдаланишга топширилган санага қараб уни йиллар бўйича тақсимланг (011 – 014-сатрлар). 010-сатрда қопланмаган маблағларнинг умумий суммаси 011 – 014-сатрлар йиғиндиси сифатида автоматик равишда аниқланади;\n020-сатрда жорий ҳисобот (солиқ) даврида барча асосий воситалар бўйича ҳисобланган амортизация суммасини кўрсатинг;\n040, 051 ва 052-сатрларда 2020 йил I чорагида инвестициялар учун маблағлардан фойдаланишни акс эттиринг. 030 ва 050-сатрлар автоматик равишда ҳисобланади;\nинвестицияларнинг амортизация суммасидан ошиши илованинг 060-сатрида қуйидаги формула бўйича автоматик равишда ҳисобланади: 030-сатр – 020-сатр.\nАмортизация инвестициялардан ошса, 060-сатрда 0 кўрсатинг. Бу жорий ҳисобот даврида солиқ базаси камайтирилмаслигини англатади;\n070-сатрда инвестицияларга йўналтирилган маблағларнинг умумий суммаси жорий ҳисобот даврида инвестицияларнинг амортизациядан ошган суммаси (060-сатр) ва ўтган солиқ даврларида қопланмаган маблағлар сальдоси (010-сатр) йиғиндиси сифатида автоматик равишда аниқланади;\n090-сатрда солиқ солинадиган фойдани камайтирадиган сумма иккита суммадан энг кичиги: инвестицияларга йўналтирилган маблағларнинг умумий суммаси (070-сатр) ёки 080-сатрда кўрсатилган солиқ солинадиган фойданинг 30%и сифатида автоматик равишда ҳисобланади.\nЯнгидан фойдаланишга жорий этилган янги технологик ускуна бўйича Ҳисоб-китобга ташкилот раҳбари ёки у ваколат берган шахс томонидан тасдиқланган янги ускунани фойдаланишга жорий этиш санаси тўғрисидаги эркин шаклда ёзилган маълумотномани илова қилинг. Маълумотномада ўтган ҳисобот (солиқ) даврларида солиқ солинадиган фойдадан чегирилган сўндирилган кредит суммаларини (лизинг объекти қиймати қопланиши) кўрсатинг.\n2020 йилдан солиқ солинадиган фойдани инвестициявий чегирма суммасига камайтиришингиз мумкин. У инвестициялар суммасининг 5%и ёки 10%ига бир марталик камайтиришдир .\nШу сабабли солиқ солинадиган фойда 2020 йил I чоракда амалга оширилган инвестициялар суммасига камайтирилишини Ҳисоб-китобнинг 4-иловасида акс эттиришдан олдин:\n5-«Инвестициявий чегирма» иловасига эътибор қаратинг;\nсолиқ солинадиган фойдани камайтиришнинг қайси варианти сиз учун фойдалироқ эканини аниқланг.\nАмортизацияни чегирган ҳолда солиқ солинадиган фойдани инвестициялар суммасига камайтириш бўйича имтиёздан фойдаланаётганда аввал ўтган даврларда инвестициялар учун қопланмаган маблағлар солиқ солинадиган фойдани камайтиришини инобатга олинг.\nҚай бири – чегирма ёки имтиёзни қўллаш фойдалироқ экани ҳақида бу ерда ўқинг.\n13. 5-«Инвестициявий чегирма» иловаси\nФойда солиғи тўловчиси амортизация қилинадиган активлар бўйича инвестициявий чегирмани қуйидаги миқдорларда қўллаши мумкин :\n5-илова қуйидаги кетма-кетликда тўлдирилади:\n020 ва 030-сатрларда инвестициявий чегирмани қўллаш мумкин бўлган инвестициялар қийматини кўрсатинг. 010-«Инвестициявий чегирма қўлланиладиган маблағлар» сатрининг қиймати 020 ва 030-сатрлар йиғиндиси сифатида автоматик равишда тўлдирилади;\n040 ва 050-сатрларда 020 ва 030-сатрларда кўрсатилган инвестициялар қийматидан келиб чиқиб ҳар бир ставка (10% ва 5%) бўйича инвестициявий чегирма суммаси автоматик равишда ҳисобланади;\n060-сатрда инвестициявий чегирманинг умумий суммаси 040 ва 050-сатрлар йиғиндиси сифатида автоматик равишда ҳисобланади.\nСўнг 5-илованинг 060-сатридаги инвестициявий чегирма суммаси Ҳисоб-китобнинг 020-сатридаги чегириладиган харажатларга қўшилиб, бу билан солиқ солинадиган фойдани камайтиради.\n14. 7-«Жорий солиқ давридаги солиқ солинадиган фойдани камайтирадиган ўтган йиллардаги зарар суммаси ҳисоб-китоби» иловаси\nЧегириладиган харажатларнинг жами даромаддан ошиб кетиши солиқ тўловчининг зарари деб эътироф этилади . Олдинги солиқ даврларида зарар кўрганда жорий солиқ даврининг солиқ базасини фақат йил якунларига кўра камайтиришга ҳақлисиз. Шу сабабли Ҳисоб-китобга 7-илова, ҳисобот йили бошига келиб сизда ўтказилмаган зарар қолдиғи мавжуд бўлса ёки жорий йилда зарар кўрилган бўлса, фақат йил якунларига кўра солиқ ҳисоботи тақдим этилганда тўлдирилади. Яъни 2020 йил I чораги учун ушбу шакл тўлдирилмайди.\n2020 йил учун ҳисоботда солиқ базаси ўтган 5 йилдаги сўндирилмаган зарарларни кетма-кет ўтказиш ҳисобига 50%дан кўп бўлмаган миқдорда камайтирилишини акс эттиришингиз мумкин (010-сатр 0101 – 0110-сатрлардаги йиллар бўйича расшифровка билан).\n2020 йил якунлари бўйича зарар (020-сатр) 2021 йилдан бошлаб, кўпи билан 10 йил ичида кейинги солиқ даврларига ўтказилиши мумкин .\n060-сатрда календарь йил охирига келиб ўтказилмаган зарар қолдиғи йиллар бўйича расшифровка билан кўрсатилади (0601 – 0611-сатрлар).\n15. 8-«Операцияларнинг айрим турлари бўйича зарарларни ўтказишнинг ўзига хос хусусиятлари» иловаси\nЯнги таҳрирдаги СКда операцияларнинг айрим турлари бўйича зарарларни ўтказишнинг ўзига хос хусусиятлари белгиланган :\nюридик шахснинг мол-мулк мажмуи сифатидаги корхонани УФда иштирок этиш улушини реализация қилишдан ёки унинг бошқача тарзда чиқиб кетишидан;\nбиргаликдаги фаолият тўғрисидаги шартнома бўйича;\nхизмат кўрсатувчи хўжаликлардан;\nОперацияларнинг ушбу турлари бўйича даромадлар ва харажатларнинг алоҳида-алоҳида ҳисобини юритишингиз зарур.\nЗарарларни улар кўрилган солиқ давридан кейинги 10 йил мобайнида келгусига ўтказишни амалга ошириш мумкин. Бунда ўтказиладиган зарар суммасига доир чекловлар йўқ. Мисол учун, 2020 йилда кўрилган зарарни 2021 йилдан бошлаб 10 йил мобайнида ўтказиш мумкин.\n8-илова қуйидаги кетма-кетликда тўлдирилади:\nкелтирилган операцияларнинг ҳар биттаси бўйича солиқ солинадиган фойда (050-сатр) ёки зарар (060-сатр) ушбу операциялардан даромадлар (020-сатр) ва чегириладиган харажатлар (030-сатр – 040-сатр) ўртасидаги фарқ сифатида белгиланади;\nжорий даврда фойда мавжуд бўлганда у ўтган йилларнинг зарарларига камайтирилади (010-сатр 0101 – 0110-сатрлар бўйича расшифровка билан). Камайтиришдан кейин фойда қолса (070-сатр), у жами операцияларнинг барча турлари бўйича Ҳисоб-китобга 1-«Жами даромад» иловасининг 160-сатрида акс эттирилади;\nҳисобот даври якунларига кўра кўрилган зарар (060-сатр) кейинги даврларда ўша операциялар бўйича фойдани камайтириши мумкин;\nҳисобот (солиқ) даврининг охирига келиб қопланмаган зарарлар 080-сатрда 0801 – 0810-сатрлардаги йиллар бўйича расшифровка билан акс эттирилади.\nОперацияларнинг ушбу турлари бўйича зарарларни ўтказиш тартиби 2020 йилдан жорий этилгани сабабли 2020 йил ҳисоботида ўтган йиллар учун зарарлар 8-иловада акс эттирилмайди.\n16. 9-«Ўзбекистон Республикасидан ташқарида тўланган, ҳисобга олиниши лозим бўлган фойда солиғи суммаси» иловаси\nЧет давлатда даромадларингиздан фойда солиғи ёки айнан ўхшаш турдаги солиқни ҳақиқатда тўлаган бўлсангиз ёки у ушлаб қолинган бўлса, ушбу солиқ суммалари Ўзбекистонда фойда солиғини тўлаш ҳисобидан ҳисобга олиниши лозим .\nБунинг учун бир вақтнинг ўзида қуйидаги шартларга риоя этилиши лозим:\n1) солиқ тўланган ёки ушлаб қолинган даромадга Ўзбекистонда солиқ солиниши лозим;\n2) Ўзбекистон Республикаси билан халқаро шартнома тузилган бўлиши;\n3) солиқ тўланганини (ушлаб қолинганини) тасдиқловчи ҳужжат мавжуд бўлиши.\nЎзбекистондан ташқарида тўланган фойда солиғи суммасини ҳисоблаб чиқариш учун (090-сатр):\nреализациянинг умумий ҳажмидаги (030-сатр) хорижда олинган даромад салмоғини (010-сатр) аниқланг. Ушбу кўрсаткич 040-сатрда автоматик равишда ҳисобланади;\n060-сатрда солиқ солиниши лозим бўлган фойда суммаси хорижий даромад қисмида қуйидаги формула бўйича автоматик равишда ҳисобланади: 050-сатр х 040-сатр;\n090-сатрда ҳисобга олиниши лозим бўлган фойда солиғи суммаси иккита қийматнинг: хорижда тўланган солиқ суммаси (020-сатр) ёки Ўзбекистонда белгиланган ставкада ҳисобланган солиқ суммаси (080-сатр) энг кичиги сифатида автоматик равишда кўрсатилади;\n080-сатр қиймати қуйидаги формула бўйича ҳисобланади: 060-сатр х 070-сатр.\nҲисобга олиниши лозим бўлган солиқ суммаси (090-сатр) бюджетга тўланиши лозим бўлган фойда солиғининг умумий суммасидан (Ҳисоб-китобнинг 110-сатри) автоматик равишда чегирилади.\nДаромадлардан тўланган солиқ суммасини ҳисобга олиш учун Фойда солиғи ҳисоб-китобига қуйидагилар илова қилинади:\nчет давлат ваколатли органининг маълумотномаси;\nёки солиқ тўлангани далилини тасдиқловчи бошқа ҳужжат.\n17. 10-«Ўзбекистон Республикаси резидентлари томонидан Ўзбекистон Республикасидан ташқарида олиниши лозим бўлган (олинган) дивидендлар тарзидаги даромадлардан юридик шахслардан олинадиган фойда солиғи маълумотнома-ҳисоб-китоби» иловаси\nЧет давлатда дивидендлар тарзида олган даромадларингиздан ҳақиқатда солиқ тўланган ёки ушлаб қолинган бўлса, ушбу солиқ суммалари Ўзбекистонда фойда солиғини тўлаш ҳисобидан ҳисобга олиниши лозим .\nЎзбекистондан ташқаридаги манбалардан олган даромадларингиздан чет давлатда тўланган фойда солиғи ёки айнан ўхшаш турдаги солиқни ҳисобга олиш учун бир вақтнинг ўзида қуйидаги шартларга риоя этилиши лозим:\nЎзбекистондан ташқарида ҳисобланган дивидендлардан солиқ суммасини аниқлаш учун 5 йиллик даъво муддати мобайнида ҳисобланган ва жорий ҳисобот даврида олинган дивидендлар ҳисобга олинади.\n10-илова қуйидаги кетма-кетликда тўлдирилади:\nбюджетга тўланиши ёки камайтирилиши лозим бўлган (060-сатр) солиқ суммаси дивидендлар учун белгиланган ставка (030-сатр) бўйича аниқланган солиқ суммаси (040-сатр) ва иккиёқлама солиқ солишнинг олдини олиш тўғрисидаги битимларга мувофиқ ҳисобга олиниши лозим бўлган тўланган солиқ суммаси (050-сатр) ўртасидаги фарқ сифатида аниқланади;\nбелгиланган ставка бўйича ҳисоблаб чиқарилган солиқ суммаси (040-сатр) хорижда ҳисобланган барча дивидендлар бўйича аниқланади (010-сатр);\nиккиёқлама солиқ солишнинг олдини олиш тўғрисидаги битимларга мувофиқ ҳисобга олиниши лозим бўлган тўланган солиқ суммаси (050-сатр) қуйидаги ставкада тўланган солиқлар суммаларини ўз ичига олади:\n1) Ўзбекистонда белгиланган ставкадан камроқ ёки унга тенг (051 ва 053-сатрлар). Тўланган солиқнинг бутун суммаси ҳисобга олиниши мумкин;\n2) Ўзбекистонда белгиланган ставкадан кўпроқ (052 ва 054-сатрлар). Бу ҳолда Ўзбекистонда белгиланган 5%лик ставка доирасида тўланган солиқ суммаси ҳисобга олиниши мумкин.\nБюджетга тўланиши ёки камайтирилиши лозим бўлган (060-сатр) солиқ суммаси бюджетга тўланиши лозим бўлган фойда солиғининг умумий суммасини (Ҳисоб-китобнинг 110-сатри) аниқлаш чоғида автоматик равишда ҳисобга олинади.\nДаромадлардан тўланган солиқ суммасини ҳисобга олиш учун Маълумотнома-ҳисоб-китобга қуйидагилар илова қилинади:


Мусулмон ҳаром пицца учун $100 миллион сўрамоқда - BBC News O'zbek\nМусулмон ҳаром пицца учун $100 миллион сўрамоқда\nАмерикада мусулмон ҳалол деб, чўчқа гўштли пицца сотган пиццахонани маҳкамага берган. Мусулмон эркак унга товон сифатида 100 миллион доллар тўлашларини талаб қилмоқда. Пиццага чўчқа гўшти қўшилганини аризачининг олдин католик бўлган рафиқаси сезиб қолган.Мичиган штати, Дирборн шаҳрида яшовчи Муҳаммад Баззининг маълум қилишича, у Little Caesars ресторанидан икки марта қутисига "ҳалол" деб ёзиб қўйилган булғорли пицца сотиб олган.\nБу ҳақдаги видеолавҳамизни ҳам назардан қочирманг.\nБаззи ва унинг турмуш ўртоғи пиццани еб кўришганидан сўнг чўчқа гўштли колбаса ейишганини пайқаб қолишган. Чўчқа гўшти таъмини Исломга киришидан олдин католик бўлган рафиқаси сезиб қолган.\n"Кўнглимиз айнир даражада ёмон бўлдик", - дейилади суд даъвосида.\nБаззи иккинчи марта бу ресторандан пицца сотиб олганда, унда яна бир бор чўчқа гўшти борлигини кўрган. Ресторан бошқарувчиси мусулмоннинг эътирозига жавобан, пицца қутисига ҳалол ёрлиғини ёпиштиришни "ўзинг сўрадинг", - деб жавоб берган.\nБаззи ресторан бошқарувчиси билан суҳбатни яширинча ёзиб олган ва маҳкамага мурожаат қилишга қарор қилган.\n"Бу жуда ҳам қайғули. Мижозларим бу нарсани жамоатчилик билишини истамоқда. Айниқса Рамазон ойида. Мусулмонлар Little Caesars пиццалариларида чўчқа гўшти бўлиши мумкинлигини билиши керак", - дейди жабрланувчининг адвокати The Detroit Free Press нашрига.\nУ чўчқа гўшти истеъмол қилиш мусулмонлар учун катта гуноҳлардан бири эканлигини таъкидлаган.\nБунга ўхшаш ҳодиса 2011 йили содир бўлган эди. Дирборндаги McDonald's ресторанларидан бири ҳалол йўл билан сўйилмаган товуқ гўштини ҳалол деб сотган эди.\nМаҳкама емакхона тармоғидан 700 минг доллар ундирганди.


Россия Молия вазирлиги: рубль курси қандай бўлиши керак бўлса, шундай\n17:39 / 25.07.2016\nРоссия Молия вазири ўринбосари Максим Орешкиннинг фикрича, бугунги кундаги миллий валюта курси Россия тўлов қобилияти ва жорий нефть котировкаларига мосдир, деб хабар қилмоқда РИА «Новости». Унинг сўзларига кўра, вазирлик, ижобий ва салбий томонлари кўп бўлгани боис, миллий валютани қасддан заифлаштириш чораларини кўрмайди.\n«Бугунги кунда рубль тўлов мувозанати ва нефть нархига мос келади. Унинг бюджет учун фойдали ёки зарарли экани хусусида сўз юритиш керак эмас. У, сузувчи курс сиёсатида қандай бўлиши керак бўлса, шундайдир», — деган Орешкин.\nВазир ўринбосари шунингдек, ВЭБ (Внешэкономбанк)нинг бош иқтисодчиси Андрей Клепачнинг, рубль мустаҳкамланишидан давлат бюджети даромади йилига ўртача150–160 млрдга камайиши тўғрисидаги фикрига қўшилмаслигини билдирди.\nМосква биржасининг бугунги савдоларида Россия рублининг расмий курси бир долларга 65 рублгача пасайган.


Амал саховатпеша инсонлар кўмагига муҳтож!\n14:50 / 02.01.2018\nХайр-саховат, яхшиликка сабабчи бўлиш, саховатпеша инсонлар кўмагида чин маънода ёрдамга муҳтож бемор кишиларнинг соғайиб кетиши, шифо топишига кўмакчи бўлиш KUN.UZ таҳририятининг холис мақсадларидан биридир.\nХабарингиз бор, таҳририят бу борада Ўзбекистон Республикаси Соғлиқни сақлаш вазирлиги Гематология ва қон қуйиш илмий текшириш институти клиникаси билан яқиндан ҳамкорлик қилиб келади.\nТаҳририятга яна бир бемор юртдошимиз, ватандошимиз Амал Аҳмаджоновнинг онаси мурожаат қилди. Мухбирлар Амалнинг аҳволи билан танишиш, ота-онаси дуч келган оғир синовга имкон қадар кўмакчи бўлиш мақсадида Гематология ва қон қуйиш илмий текшириш институти клиникасига бориб, улар билан учрашди.\nМаълум бўлишича, 2011 йил 23 февралда Ангрен туманида дунёга келган Амалга оғир кўринишдаги апластик анемия ташхиси қўйилган. Бу касалликда инсоннинг қон доначаларини ишлаб чиқарувчи тизими хасталанади. Беморда камқонликнинг оғир шакли кузатилади. Унга ҳар 10-15 кунда қон қуйиб туриш талаб этилади.\nТаҳририят мухбири Амалнинг ҳолати бўйича Гематология ва қон қуйиш илмий текшириш институти клиникаси директор ўринбосари, профессор Азиза Маҳмудова билан учрашиб, унинг фикрларини сўради.\nА.Маҳмудованинг айтишича, ҳозирда Амалга “Антитимоцитар иммуноглобулин – АТГАМ” малҳамини қўйиш талаб этилади. Шу билан жуда кўплаб Амалга ўхшаган бемор болалар шифо топиб кетган.\nАммо, Амалнинг ота-онасининг моддий масалада қўли қисқалиги, фақатгина отасининг ишлаши сабабли ҳар бири бир неча миллион сўмлик дорини олишга қурбилари етмаяпти. Шу боисдан улар саховатпеша ва хайр-эҳсон қилишни хуш кўрувчи, имкони бор юртдошларидан ёрдам сўрашга қарор қилишган.\nҲисоб-китобларга кўра, Амалга қўйиладиган “АТГАМ” дорисининг қиймати 25-30 млн атрофида бўлади. Ушбу даволаш курси олинганидан сўнг, қанчадан-қанча беморлар соғайиб кетишган. Албатта, шифони Аллоҳ беради, биз нажот умидида ҳаракат қиламиз.\nШу сабабли KUN.UZ таҳририяти хайр-саховатни ўз ҳаётларининг бош мақсадларидан бири қилиб олган бойу бадавлат ҳамюртларимиз, қолаверса имкон қадар ёрдам беришни истаган юртдошларимизга мурожаат қилиб, Амалнинг соғайиб кетишига ҳисса қўшишга ҳамда бир ёрдамга муҳтож оиланинг қувончига шерик бўлишга ундайди.\nБарчамизнинг биргаликда қилган саъй-ҳаракатимиз билан бир неча беморлар тузалиш йўлига ўтишди. Шундай экан, Амалга ҳам моддий ёрдам қўлини чўзайлик. Узрлилар ғоибона дуоларида эслаб қўйишса, ушбу оилага маънавий кўмак беришган бўлишади. Келинг, яхшилар, Амалга ёрдам берайлик!\nХайрия қилмоқчи бўлганлар учун :\nАгробанк: 8600 0423 5176 8733\nтел: +99894 921 71 59


Теслага хитойлик рақобатчи пайдо бўлмоқда - Автомобильные новости UZ - Скачать музыку бесплатно новинки музыки 2016-2017\nТеслага хитойлик рақобатчи пайдо бўлмоқда\nХитойнинг Le Eco компанияси ўзи тайёрлаётган электромобил тўғрисида ахборот берди. LeSEE деб ном олган машина Пекин автосалонида расман намойиш этилади. Электромобиль номидаги SEE ҳарфлари “Супер электрик экотизим” маъносини англатади. Автомобилсозларнинг ўзи эса “ақлли” алоқа ўрнатувчи, деб тавсифламоқда. Тўла техник тавсифи берилмаган бўлса-да, айрим маълумотлар ошкор этилди. Янги русум платформаси Aston Martin ва Faraday Future мутахассислари билан бирга ишланган. LeSEE 210 км/соат тезликда ҳаракатлана олади. Тезланиш ва йўл захираси бўйича Tesla Model Sдан кўра устун. Шунингдек, LeSEE машинасида “булутли” хизмат мавжуд бўлиб, йўловчилар ва ҳайдовчи, масалан, тўғридан-тўғри эфирда видео томоша қилишлари имкони яралади. LeSEE электромобилини ижарага олиш мумкин. Хитойликлар LeSEEга эгалик тартибини одатдагидан бошқачароқ тарзда ташкил этмоқчи. - деб хабар бермоқда Carzone.uz нашри.


Бугун Брюсселда НАТО Бош котибининг Украина шарқидаги вазият юзасидан баёнот бериши кутилмоқда\nНАТО Бош котиби Андерс Фог Расмуссен бугун Брюсселда бўладиган матбуот анжуманида Украина масаласида чиқиш қилиши кутилмоқда.\nНАТО раҳбарияти Қрим ярим оролининг Россия томонидан аннексия қилинишини қоралаган ва Москвани Украина шарқидаги бўҳронга қарши чора кўрмаганликда айблаган.\nУкраина шарқидаги бир неча шаҳарларда ҳукумат идораларининг россияпараст гуруҳлар томонидан эгаллаб олиниши давом этмоқда.\nЛуганскда якшанба куни қуролланган гуруҳ вилоят Ички ишлар бошқармаси биносини эгаллаб олди. Гуруҳ етакчиси Юрий Ивакин ўзини “Луганск халқ республикаси”нинг “ички ишлар вазири” деб эълон қилди.\nШу куннинг ўзида Интерфакс агентлиги ҳам “Жанубий-шарқ бирлашган армияси” россияпараст ҳарбий ташкилотининг маълумотига таянган ҳолда “Луганск халқ республикаси”нинг “халқ губернатори” деб аталаётган Валерий Болотов Ивакинни ички ишлар вазири этиб тайинлагани ҳақида хабар тарқатди.\nУкраина Ички ишлар вазирлиги қон тўкилиши ва оммавий тартибсизликларга йўл қўймаслик учун вазирликнинг Луганск вилоятидаги бош бошқармаси аппаратини Старобельск шаҳрига кўчиришга қарор қилинганини билдирди.


ДИАБЕТ ПРОФИЛАКТИКАСИ ВА НАЗОРАТИ ДУНЁ ҲАМЖАМИЯТИ НИГОҲИДА\nҲар йили Жаҳон соғлиқни сақлаш ташкилоти томонидан 7 апрель санаси Халқаро саломатлик куни сифатида нишонланади. 2016 йилнинг 7 апрель куни "Пойтахт" бизнес марказида Ўзбекистон Республикаси Соғ¬лиқни сақлаш вазирлиги ҳамда Жаҳон соғлиқни сақлаш ташкилоти ҳамкорлигида мазкур санага бағишланган матбуот анжумани бўлиб ўтди. Тадбир асосан, қандли диабет профилактикаси ва унинг назоратига бағишланди.\nАнжуманни Ўзбекистон Республикаси Соғлиқни сақлаш вазирининг биринчи ўринбосари Асилбек Худаяров кириш сўзи билан очиб, юртимиздаги фаровон ҳаёт аҳоли соғ¬лиғи билан чамбарчас боғлиқ¬лиги, айнан соғлом турмуш тар¬зига жиддий эътибор қаратадиган инсонларгина ҳар томонлама мустаҳкам жамият яратишга қодир эканликларини алоҳида таъкидлаб, қуйидаги фикрларни билдирди:\n– Давлатимиз раҳбари томонидан соҳага оид чиқарилаётган фармон ва қарорлар замирида инсон саломатлиги мужассам экан, бу борада республика тиббиёт тизимида кўплаб ижобий ишлар амалга ошириб келинмоқда. Жумладан, аҳолига эндокринологик хизмат кўрсатиш борасида ҳам самарали фаолиятлар йўлга қўйилган. Бугунги кунда Республика ихтисослаштирилган эндокринология илмий-амалий тиббиёт маркази ва унинг вилоятларидаги диспансерларида беморлар даволаниши учун барча шароитлар мавжуд бўлиб, улар энг сўнгги русумдаги замонавий аппаратуралар ҳамда лаборатория жамланмалари билан таъминланган. Барчамизга маълумки, қандли диабет ва унинг асоратлари инсон ҳаётига хавф солувчи хасталиклардан бири ҳисобланади. Ушбу касалликни эрта аниқлаш, даво муолажаларини тўғри олиб бориш мутахассис-шифоркордан масъулият талаб этади. Бугунги матбуот анжуманида мазкур касалликнинг олдини олиш ва уни самарали даволаш усулларини қўллаш борасида мутахассислар ва журна¬лист¬лар иштирокида мунозараларни ўтказиш кўзда тутилган.\nЖаҳон соғлиқни сақлаш ташкилотининг\nмамлакатимиздаги ваколатхонаси раҳбари вазифасини бажарувчи:\n– Ўзбекистон соғлиқни сақлаш тизимида жуда катта ишлар амалга оширилмоқда. Бирин-кетин қад ростлаётган янги қиёфадаги шифо масканлари ва уларда яратиб берилаётган имкониятлар алоҳида эътирофга лойиқдир. Мулоҳазаларим аввалида анжуман иштирокчиларига оддий саволлар билан мурожаат қилмоқчиман: Сиз бир кунда неча грамм шакар истеъмол қиласиз? Ҳар куни неча километр пиёда юришга ҳаракат қиласиз? Болаларингизга бир кунда неча грамм мева ва сабзавот берасиз? Буни қарангки, ҳар бир инсоннинг соғлом турмуш тарзига бўлган муносабатини ана шу оддийгина саволларга берган жавобларидан аниқлашимиз мумкин. Ҳар бир кишининг қандли диабетга бўл¬ган мойиллиги турмуш тарзидаги оддийгина ўзгаришлардан бошланишини унутмаслигимиз лозим.\nҚандли диабет кўп ҳолларда аҳолини ногиронликка ва ўлим ҳолатларига олиб келадиган касалликлар учлигига киради. Ҳар куни камида 30 дақиқа жисмоний фаоллик билан шуғулланиш, тўғри овқатланиш, кунига 3-5 марта мева ва сабзавотлар истеъмол қилиш, шакар ва тўйинган ёғ маҳсулотларини камайтириш, тамаки ва алкоголдан воз кечиш қандли дабетни енгишда беморларга жуда катта ёрдам беради. Кенг қамровдаги профилактиканинг мақсади нафақат қандли диабетни келтириб чиқарадиган хавфли омилларни камайтириш, балки инсон яшайдиган, овқат истеъмол қиладиган, илм оладиган, фаолият кўрсатадиган ва дам оладиган масканларда соғлом турмуш тарзига бўлган эътиборни кучайтиришдир.\n– Бугунги тадбирнинг шиори "Диабетни енгамиз!" деб номланишида ҳам катта рамзий маъно бор. Чунки ушбу анжуманнинг ҳамкорликда ўтказилаётганлиги қандли диабет касаллигининг олдини олишда нафақат тиббиёт ходимлари, балки кенг жамоатчилик билан ҳамжиҳатликда фаолият юритишимизни даврнинг ўзи тақозо этмоқда. Мазкур касалликка чалинган беморлар сонининг ўсиб бориши биринчи галда тана вазни ортиши, нотўғри овқатланиш, етарли даражада ҳаракат қилмаслик каби омилларга боғлиқдир. Таҳлилларга кўра, 2012 йилда қандли диабет сабабли рўй берадиган ўлим ҳолатларининг 17 фоизи юқори тана вазни индекси билан боғлиқ бўл¬ган. Бироқ, бу омилларни соғ¬лом турмуш тарзига риоя қилиш билан бартараф қилса бўлади, – дейди Республика ихтисослаштирилган эндокринология илмий амалий тиббиёт маркази директори Ўзбекистон Соғлиқни сақлаш вазирлиги бош эндо¬кринологи, профессор Саид Исмоилов.\nСаломатлик ва тиббий статистика институти директори:\n– 2006 йилнинг декабрь ойи¬да Бирлашган Миллатлар Ташкилоти Ассамблеясининг 61-сессиясида "Диабет ҳақидаги резолюция" имзоланди. Унга асосан, диабет умумжаҳон муаммоси, деб тан олинди. Муаммонинг долзарблиги эса қанд¬ли диабет тарқалишининг кенг қамровлилиги билан боғлиқ. Мутахассислар томонидан ҳозирги кунда дунё бўйлаб 415 миллион қандли диабет ҳолатлари қайд этилган. Аммо, амалда касалланган беморлар сони тахминан 2 баробар кўпдир. Шу билан бирга касалланиш ҳамма мамлакатларда ҳар йили 5-7 фоизга ошиб бориб, ҳар 12-15 йилда икки баробар кўпаймоқда. 2000 йилда республикада рўйхатга олинган қандли диабет беморлар сони 77031 нафарни ташкил қилган бўлса, 2015 йилга келиб бу рақам 169002 га етди. Шуни таъкидлаб ўтиш лозимки, Халқаро диабет федерацияси тадқиқотларига кўра, 2040 йилга келиб дунё бўйлаб 645 миллион киши қандли диабет касаллигига чалиниши тахмин қилинмоқда. Агарда 2015 йилда ҳар ўн биринчи етук ёшдаги инсонда қандли диабет бўлса, 2040 йилга келиб ҳар 10-инсон қандли диабет билан касалланиши мумкин. Бундан ташқари, Хал¬қаро диабет федерацияси маълумотларига кўра, айни пайтда ҳар икки кишидан бирида ушбу касаллик бор, лекин аниқланмаган. Шунга кўра айтиш мумкинки, ҳозирги кунда касалланган беморлар сонининг ҳаддан ташқари тез ошиб бориши юқумсиз эпидемия тусини олмоқда. Бунинг учун ҳар биримиз дунё ҳамжамиятини ташвишга солаётган бу глобал муаммога масъулият билан жиддий ёндашишимиз зарур.\nАнжуманда қандли диабетга чалинган беморлар ҳам бевосита иштирок этганлиги алоҳида аҳамиятга эга бўлди. Олти йилдан бери мазкур касаллик билан оғриб келаётган Тошкент шаҳри, Шайхонтоҳур тумани, Каттабоғ кўчасида яшовчи Мамлакат Муҳиддинова биз билан суҳбатда шундай деди:\n– Дастлаб қандли диабет касаллигини аниқлашганида тушкун ҳолатга берилмасликка ҳаракат қилдим. Тез-тез чанқашим ва ҳолсизликни ҳис қилишимга қарамасдан мазкур хасталикни енгишни ўз олдимга мақсад қилиб қўй¬дим. Жисмоний машқлар билан астойдил шуғуллана бошладим. Парҳезга жиддий эътибор қаратдим. Шифокорларнинг ҳар бир кўрсатмаларини ўз вақтида бажардим. Айни пайтда саломатлигим яхши. Ҳар қандай оғир дарднинг ҳам олдини олиш кўп ҳолларда инсоннинг иродасига боғлиқ экан. Демак, ҳар бир инсоннинг саломатлиги ўз қў¬лида. Юртимизда инсон саломатлигини асраш борасида катта ишлар амалга оширилаётганидан ниҳоятда мамнунман.\nАнжуманда журналистларнинг қандли диабет касаллигининг олдини олиш ва унинг профилактикаси билан боғлиқ саволларига Соғлиқни сақлаш вазирлиги мутахассислари ва малакали шифокорлар тўлақонли жавоб бердилар.\nМухтасар ТОЖИМАМАТОВА. Суратлар муаллифи Акром АБДУЛЛАЕВ.


Хитойлик «муҳандис»ларнинг қўлбола ихтиролари | Fayzbog.uz\n29.11.2017 / Маъмурият /\nСув юзасида сузадиган велосипед, скутерли жомадон, мусиқа чалувчи тароқ — буларнинг бари хитойлик ихтирочилар ишлаб чиққан буюмлар бўлиб, бу каби ғаройиб ишланмалар хитойликларнинг кундалик турмуш тарзига айланиб улгурган. Ушбу ёрқин, инновасион ва бир қарашда ғалати кўринган ихтиролар — қизиқувчан «муҳандис»лар томонидан яратилган ва бошқаларнинг ҳам эътиборини қозониб улгурган.\nЖомадонли скутер. Ихтирочи Он Лян ўзиюрар жомадонни такомиллаштиришга 10 йил вақтини кетказиб, уни соатига 20 километргача масофани босиб ўтадиган ҳолатга келтирди. Скутер бир марта қувват олгач 50 кмгача масофани босиб ўта олади.\nТрактор-мотоцикл. Муҳандис ушбу ваҳимали қурилмани ясаш учун 1300 доллар маблағ сарфлаб, эски трактор ва автомобиллар чиқиндихонасидан келтирилган эҳтиёт қисмлардан фойдаланган.\nҚўлбола сувости кемаси. Хитойлик фермер кемани ясаш учун 5 ойлик умрини кетказди. У, яқинда Хубей вилоятида муваффақиятли синовдан ўтди.\nМоторлаштирилган супурги. Ушбу бирмунча такомиллаштирилган тракторга 12та супурги ўрнатилган бўлиб, Хейлунсзян вилояти кўчаларини тоза сақлашда ёрдам беради.\nСувда сузувчи велосипед. Пластик қувур ёрдамида сув юзасида тура оладиган ва уланувчи винт кўмагида ҳаракатланадиган сузувчи велосипедни ихтирочи Лю Ванонг ишлаб чиқди.\nШахсий танк. Фермер ва Хитой ҳарбий денгиз кучларининг собиқ аскари танкнинг қўлбола нусхасини ясашга 6450 доллар пул сарфлади.\nЁғочдан ясалган электромобил. Хитойлик яна бир устоз кўрмаган ихтирочи Лю Фулонг мазкур электромобилни ёғоч ва тахтадан ясади. Машина соатига 30 км тезликда ҳаракатлана олади. Бу эса, уй шароитида ясалган техника учун жуда яхши натижа ҳисобланади.\nДенгиз бодрингларини овлаш учун сувости кемаси. Суратда Чжан Уи ўзи ишлаб чиққан сувости кемасининг сўрувчи қувурлари ёнида. Уи техника ёрдамида денгиз бодрингларини овлаб, Хубей вилояти Ухан шаҳри бозорида сотади.\nҚутқарув шари. Ихтирочи Ян Зенг Фу ўзи ишлаб чиққан буюмнинг синов жараёнида қатнашмоқда. Олти тонналик шарнинг асосий мақсади ўз ичидаги одамларни ҳар қандай ташқи таъсирдан асраш ҳисобланади. Лойиҳага ҳам «Нуҳ кемаси» номи берилган.\nАвтоуницикл. Бу ҳаракатланиш воситаси хитойлик ихтирочи Ли Ёнгли ишланмасидир. У, ўз ихтироси билан келажагини режалаштирмоқда ва маҳсулотни бутун дунёга етказиб бериш ҳақида ўйлаяпти.\nСамолёт-мотоцикл. Чжан Хуэлин ўзининг қўлбола самолётини мопед негизида ишлаб чиқди. Унинг биринчи синови омадсизликка учраган бўлсада, ихтирочи тушкунликка тушганича йўқ.\nШахсий вертолёт. Ляонин вилоятида яшовчи 55 ёшли темирчи мотоцикл двигатели ва шишапластик панеллар асосида шахсий вертолётини ишлаб чиқди. Ихтирочининг таъкидлашича, вертолёт бемалол уча олади. Албатта ҳозирча уни холис кишилар тасдиқлай олмайди.\nМеталлолом парчаларидан протез. Хитойлик фермер динамит ёрдамида балиқ овлаш чоғида эҳтиётсизлик туфайли икки қўлидан айрилди. У, жиянлари ёрдамида металл, пластмасса ва резина парчаларидан ўзига «қўл» ясаб олди. Албатта, бунинг учун фермер икки йил вақтини сарфлади.\nМусиқа чалувчи тароқ. Ҳа, буниси бошқаларига қараганда ҳам ажиброқ. Ўзининг турли хил самарали ихтиролари билан танилган Хана Юдзи ишлаб чиққан тароқда мусиқа чалиш мумкин.\n«Файзбоғ» таҳририятидан: Азиз юртдошлар, балким сизнинг қўшнингиз ёки танишларингиз орасида ҳам мана шундай қўлбола ихтиролар яратганлар бўлса биз билан ўртоқлашинг, балким улардан кейинчалик бутун дунёни лол қолдирувчи инсонлар етишиб чиқар.\nЖамият / Ибрат Изоҳ қолдиринг


11:00 24.02.2019 Ҳавола олиш\nШаҳрам Ғиёсов профессионал рингда ўтказган еттинчи жангида еттинчи ғалабани қўлга киритди.\nТОШКЕНТ, 24 фев - Sputnik. Ўзбекистонлик профессионал боксчи Шаҳрам Ғиёсов Мексиканинг Тихуана шаҳрида 23 февраль куни бўлиб ўтган жангда мексикалик рақибини техник нокаутга учратди, деб хабар қилмоқда Ўзбекистон Олимпия қўмитаси.\nЭдгар Пуэрто бешинчи раундда Шаҳрамнинг кетма-кет зарбаларидан сўнг мувозанатни йўқотди. Ҳакамлар мексикалик боксчининг соғлиғига хавф туғдирмаслик учун, баҳсни тўхтатишди ва жангда Шаҳрам ғолиб деб эълон қилинди. Эслатиб ўтамиз, ушбу жанг 10 раунддан иборат бўлиши керак эди.\nУшбу жанг Шаҳрам Ғиёсов учун профессионал рингда ўтказилган еттинчи жанг ва еттинчи ғалаба бўлди. Эдгар Пуэрто учун эса 38 жангда иккинчи мағлубият бўлди. Шу вақтга қадар Пуэрта - 25 та ғалаба, 11 та дуранг, 1 та мағлубиятга учраган эди.


17:25 07.06.2019 (Янгиланган 17:31 07.06.2019)\nТу-22М3М бомбардимончи самолёт Америка ҳарбий денгиз кучлари учун “ёқимсиз сюрприз” бўлади - Юрий Кнутов.\nТОШКЕНТ, 7 июн – Sputnik. Ҳарбий эксперт Юрий Кнутов таъкидлашича, модернизация қилинган Ту-22М3М бомбардимончи самолёти Америка ҳарбий денгиз кучлари учун “ёқимсиз сюрприз” бўлади.\nМутахассиснинг сўзларига кўра, Мудофаа вазирлигининг аэродром ва ҳарбий базаларни такомиллаштириш дастурига мувофиқ яқин йилларда Ту-22М3М самолётини қўллаш жўғрофияси кенгаяди.\nЎтган йили Қримдаги Бельбек аэродромида янги ўчиш-қўниш чизиғини қуриш ишлари якунланди.\nКнутовнинг фикрига кўра, Ту-22М3М самолётини Қримда бўлиши жуда муҳим.\n“Америка эсминцлари мунтазам равишда Қора денгизга киради. Агар вазият кескинлашса, ярим оролда бомбардимончи самолётларининг мавжуд бўлиши АҚШ ҳарбий денгиз кучлари учун ёқимсиз сюрприз бўлади”, - деб таъкидлади ҳарбий мутахассис.\nЎтган йили модернизация қилинган бомбардимончи ракета ташувчи Ту-22М3М Қозонда намойиш қилинди. Кейинчалик ерда ўрганиш ва парвоз синовлари учун топширилди.\nУмумий авиа қурилиш корпорацияси президентининг сўзларига кўра, 2021 йилда Россия ҳарбий космик кучлари бу самолётни фойдаланиш учун олади.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ...(2012/20-г)\nЎзбекистон мусулмонлари идораси раиси, муфтий Усмонхон Алимов жавоб беради.\nСавол: Ислом динида партия тузиш, гуруҳларга бўлиниш қандай баҳоланади?\nЖавоб: Киши Аллоҳ таолога ва Унинг расулига имон келтириши билан мусулмон бўлади. Бунинг учун у қандайдир "исломий" деб даъво қилинаётган, аслида эса, дин ниқоби остида бузғунчиликка чақирувчи гуруҳ ёки партияга аъзо бўлиши, унинг йўлида қасам ичиши шарт эмас.\nҲозир ана шундай гуруҳлардан бири бўлмиш "Ҳизбут таҳрир" аъзолари ўз фирқаларини: "Сизлардан яхшиликка даъват этадиган, амри маъруф ва наҳий мункар ишларини олиб борадиган (бир) уммат бўлсин! Айнан улар, (охиратда) нажот топувчилардир" (Оли Имрон, 104) деган оятга биноан ташкил этдик, деб даъво қилишади. Оятнинг тафсирида эса, уларнинг иддаоларига ҳеч қандай далил-исбот йўқ.\nБундан ташқари, улар юқоридаги оят талабига кўра, сиёсий ҳизб (партия)ларни ташкил этиш мусулмонлар зиммасидаги фарзи кифоядир, дейишади. Ушбу оятдан ҳеч қандай сиёсий ҳизблар тузиш керак деган фикр ҳам чиқмайди. Чунки Аллоҳ таоло фирқаларга бўлинмаслик ҳақида бундай огоҳлантиради:\n"Ҳаммангиз Аллоҳнинг "арқони" (Қуръони)ни маҳкам тутинг ва фирқаларга бўлинманг!" (Оли Имрон, 103).\nОят мазмунига кўра, Исломда гуруҳлар, ҳизблар тузиш шариатга зид ишдир.\nСавол: "Шариатда шарм йўқ" дейилган гапни мисол билан кенгроқ тушунтирсангиз.\nЖавоб: "Шариатда шарм йўқ" дейилиши ижобий маънода. Қуръони каримда: "Аллоҳ чивин, балки, ундан ҳам "юқори" нарсалар ҳақида зарбулмасал айтишдан уялмайди..." дейилади (Бақара, 26). Шариат аҳкомларида ижтимоий ҳаётнинг барча соҳасига, инсон туғилганидан то қабргача бўлган ақиқа, хатна, таҳорат, намоз, никоҳ, талоқ, жаноза, дафн каби барча амалларга доир кўрсатмалар берилган. Масалан, таҳоратдаги фарзлар, суннатлар, мустаҳаблар, макруҳлар бирма-бир баён қилинган.\nРасулуллоҳ (соллаллоҳу алайҳи ва саллам) ҳам барча масалалардаги саволларга очиқ-ойдин жавоб берганлар. Чунки аниқ жавоб бермасалар, кейинчалик бунга бошқа маъно юкловчилар чиқиши мумкин эди. Аёлларга хос масалаларни тушунтиришда у кишига хотинлари ёрдам беришган. Бир аёл ҳайз кўрганидан кейинги ғусл масалаларидан бирини сўраганида, Расулуллоҳ (соллаллоҳу алайҳи ва саллам) жавоб берсалар ҳам, у тушунмай, саволини бир неча марта такрорлайди. Шунда Ойша (розияллоҳу анҳо) уни чақириб олиб, Расулуллоҳнинг (алайҳиссалом) жавобларини очиқ баён қилади.


Медведев рейтингда Надални қувиб ўтди / Olamsport.com\n10 май 14:41\nМедведев рейтингда Надални қувиб ўтди\nТеглар : МедведевНадаль\nБугун АTP профессионал теннисчиларнинг ҳафталик янги рейтингини эълон қилди.\nМадрид "Мастерс" турнири якунига кўра россиялик теннис устаси Даниил Медведев рейтингда Рафаэль Надални қувиб ўтиб, дунёнинг иккинчи ракеткасига айланди. Надаль аксинча иккинчи поғонадан учинчи ўринга пастлади.\nМадрид турнири финалида германиялик Александр Зверевга имкониятни бой берган италиялик Маттео Берреттини 9-ўринга кўтарилиб олди. Рейтингда ҳамон катта фарқ билан сербиялик Новак Жокович карвонбошилик қилмоқда.\nATP рейтинги. 10 май кунги ҳолат\n1. (1) Новак Жокович (Сербия) - 11463 очко\n2. (3) Даниил Медведев (Россия) - 9780\n3. (2) Рафаэль Надаль (Испания) - 9630\n"Ролан Гаррос". Надални мусобақадан чиқариб юборган Жокович бугун бош соврин учун кортга чиқади 0\nРолан Гаррос. Надаль ва Жокович ўртасидаги ўйин бироз кутилмаган натижа билан тугади + ФОТО 0


«Ювентус» раҳбарияти клубнинг Элдор Шомуродовга қизиқаётгани ҳақидаги хабарга муносабат билдирди\n«Ювентус» спорт директори Фабио Паратичи туринликларнинг «Женоа» ҳужумчиси Элдор Шомуродовга қизиқиш билдираётгани ҳақидаги хабарларга муносабат билдирди.\n«Шомуродов ва Скамакка? Аввал айтиб ўтганимдек, бизда рақобатбардош таркиб йиғилган. Аммо трансфер бозорида яхши вариантлар чиқиб қолса, биз бу имкониятдан фойдаланиб таркибни кучайтирамиз. Акс ҳолда биз ҳеч қаерга шошилаётганимиз йўқ», - дея Паратичининг сўзларини келтирмоқда Football Italia.\nЭслатиб ўтамиз, TuttoSport нашри Элдор Шомуродов А Сериянинг амалдаги чемпиони «Ювентус» сафига ўтиши мумкинлиги ҳақида хабар берганди. Нашрда қайд этилишича, Турин клуби спорт директори Фабио Паратичи жамоа сафида ижара асосида тўп сураётган Альваро Мората ўрнига Шомуродов номзодига қизиққан. «Женоа» президенти Энрико Прециози эса «Юве» раҳбарияти билан яхши алоқада эканлигига қарамай, ўзбекистонлик форвардни мавсум якунигача ҳеч қаерга қўйиб юбормоқчи эмас.\nМаълумот учун, ўзбекистонлик 25 ёшли форвард ўтган мавсумда «Ростов»дан «Женоа»га 7,5 миллион евро эвазига ўтганди. Элдор Италия А Серияси жорий мавсумида 11 ўйинда майдонга тушиб, 2та гол ва 2та ассистга муаллифлик қилган. 25 ёшли форвард А Серия доирасидаги сўнгги уч ўйинда жамоасининг энг яхши ўйинчисига айланди. Футболчининг генуяликлар билан амалдаги шартномаси 2025 йилга қадар имзоланган.


Юлдуз Усмонова 5 сентябр куни ютуб каналига қўйган янги видеомурожаатида Каримовнинг жанозаси ҳақида гап бошлаб, унга дунёнинг бутун подшолар ўтириб ҳавас қилганини айтди.\n“Шогирдлариям жуда чиройли жаназалар қилишди”, деди у. Аммо шу гапининг ўзида уни ташқаридагилар ҳам кўриб ўтиришганига шаъма қилиб “ҳадеб кўзёшини реклама қилиш шартми, ёну веримдагилар буни кўраяпти” деди.\n2012 йили Шимолий Корея халқининг додаси, “мангу президенти”, диктатор Ким Чен Ир вафот этганида мамлакатда уч кун эмас уч йил мотам эълон қилинган, оммавий мотам миқёси солиштирганда Ўзбекистондаги оҳу-воҳлар арзимас даражада бўлганини сезиш қийин эмасди.\n“Аҳир биз Шимолий Кореяда яшаётганимиз йўғу” деди Юлдуз Усмонова.\nБутун мурожаат давомида Юлдуз Усмонованинг мухолифатга бўлган очиқ дағдағаси сезилиб туради.\nТуркиядалигида яшаганида уни мухолифат тарафга оғдириш учун изидан қувлаб юришгани, хатлар ёзишганини эслайди.\nБироқ, кимларни назарда тутаётганини очиқламайди.\nМухолифат бугунги даврда турли тарафлар позициясини акс эттиришини, ўзбек жамиятида ҳам дунёвий, ҳам диний мухолифат борлиги, улар орасида ҳам анча оқимлар борлигини унутади.\nКаримов жанозасига таҳорат олиб Қуръон тиловат қилганини айтаркан, айни вақтнинг ўзида “ёлғондакам рўмол ўраб, намоз ўқиш” ғоясини қоралаб ўтади.\nЮлдуз Усмоновага кўра Каримовнинг маъракаси ҳақиқий мусулмончасига ўтди, мухолифатнинг ғоялари эса ёлғондакам…\nНомсиз мухолифатни “курси учун”, “пул учун” ҳаракат қилаётган ғоясиз, халқдан узоқлашган дея айбларкан, “Ҳадеб 200 минг одам ўлган дейишни бас қилинг!” дея столни муштлайди. Унингча, 8 миллион одам бахтли яшамоқда. Фақат тағин мавҳум қоидага амал қилиб, бу рақамларни қаердан олганини айтмайди.\n“Керак бўлса, саҳнаям очилади”\nЮлдуз Усмонова ҳеч нарсани билмайдиган гўл ва нодон троллардан эмас.\nМасалан, диктатор учун оммавий саҳна кўринишлари қандай яратилишидан у яхши хабардор.\nТириклигида айтган қўшиқларидан дивидент ололмадики, ўлганидан кейин бир фойда топиши даргумонлигини ҳам у яхши билади.\nШунингдек, ўзини аразлардан устун эканини кўрсатиш учун, санъаткорларни ҳукуматдан “аразлаб” интервью бермасликка чақиради, ўзини фабрикада ишлаётган қилиб, саҳнадан четлатилганини эслата туриб, асосий муддаога ўтади, мавжуд системадан умидвор эканига очиқ шаъма қилади:\n“Керак бўлса саҳнаям очилади! Юртбоши ўлгани билан, система ўлгани йўқ. Демак, худо хоҳласа давомидаям яшаймиз…”\ndata-title="Юлдуз Усмонова: “Юртбоши ўлгани билан қурилган система ўлгани йўқ!”" data-description="Юлдуз Усмонова 5 сентябр куни ютуб каналига қўйган янги видеомурожаатида Каримовнинг жанозаси ҳақида гап бошлаб, унга дунёнинг бутун подшолар ..." data-image="https://eltuz.com/wp-content/uploads/2016/09/rasm1832.jpg" data-url="https://eltuz.com/asosiy-mavzular/197028/" data-services="facebook,odnoklassniki,twitter,telegram" data-counter="ig">\nЎзбекистон ҳукумати ёлғон маълумотлар тарқатилишини жиноий жавобгарликка тортишга уринишни тўхтатиши ва журналистларнинг жазодан қўрқмасдан эркин ишлашини таъминлаши керак. Бу ...\nДекабрнинг биринчи ҳафтасида мамлакатнинг барча ҳудудларида якунланган 2018 йилги пахта йиғим-терими мамлакатда чуқур илдиз отган мажбурий меҳнатни йўқ қилишда ...


Қарзни тўлаш мажбурияти\nДавлат бюджети ва давлат мақсадли жамғармалари бюджетларининг 9 ойлик ижроси кўриб чиқилди\nОлий хўжалик суди Пленумининг мажлиси\nБиз яшайдиган уй\nУй-жой-коммунал хўжаликка доир шикоятлар миқдори\nЭскирган устунларни қандай қилиб алмаштирамиз\nИситиладиган майдон нима?\nМол боқишнинг ўз қоидалари бор\nТашриф карточкалари жуда қимматга тушди!\nГазета Норма маслахатчи / 2015 год / № 48 / Биз яшайдиган уй\nХУМШ 10 йил мобайнида уйимизда бирорта таъмирлаш ишини ўтказмади. Марказий кўчаларга чиқадиган қўшни кўп қаватли уйларда баъзи ишларни бажарди. Уларда пештоқлар, том таъмирланди. Энди ширкат биздан жуда катта: 400 мингдан 1 миллион сўмга қадар қарз суммаларини тўлашни талаб қилмоқда. Шунча сумма аввалги йиллар учун мажбурий бадаллар бўйича тўпланиб қолган қарз эканлигини айтмоқда.\nТўғрисини айтганда, уй аҳлининг кўпчилиги ХУМШнинг ишлаш қоидасини тушунмайди, уларни собиқ УФК (ЖЭК) деб ҳисоблайди. Мен ширкатимиз раҳбарларидан қарз суммаларини сметалар ва бажарилган ишлар далолатномалари билан асослашни сўрадим, бироқ менга рад жавоби бериб, фақат уйнинг инвентаризация рўйхатини кўрсатишди. Мен ХУМШнинг ўз харажатларини (иш ҳақи, жой ижараси, электр энергияси, телефон, қўшимча харажатлар) тўлашга розиман, бироқ уйнинг умумий майдонига қайта ҳисоблаганда бу миқдор бизга тақдим этилган суммага мувофиқ келмайди. Ушбу масалалар қандай ҳал этилади?\nАйтмоқчи, уйда яшовчиларнинг баъзиларидан мажбурий бадаллар бўйича қарз суммасини иш жойида ушлаганлар. Шу тўғрими?\n– Аввало уй аҳли ХУМШнинг нималигини, у нима учун ташкил этилиши, кўп квартирали уйлар қандай сақланиши, унинг иши устидан қандай назорат қилиниши ва бошқаларни билиш учун «Хусусий уй-жой мулкдорларининг ширкатлари тўғрисида»ги Қонунни (12.04.2006 йилдаги ЎРҚ-32-сон, бундан кейин – Қонун) ўрганиши лозим.\nШиркат фаолиятининг базавий асосларини билмаган аҳолида ХУМШга нисбатан савол ва эътирозлар туғилаверади: гўё ширкат ҳеч нарса қилмай, уй-жой мулкдорларига жуда катта қарзни юклаётгандек кўринади. Ширкатнинг ишлаш қоидаси қуйидагича.\nХУМШ – кўп квартирали битта ёки яқин, зич жойлашган, ободонлаштириш элементлари бўлган умумий ер участкаси билан қамраб олинган бир нечта уйдаги хусусий турар жойлар мулкдорларининг бирлашмасидир (Қонуннинг 3-моддаси). Ширкат жой мулкдорларининг ўзлари томонидан уй-жой фондини биргаликда бошқариш ва уни сақлаш, асраш ва таъмирлашни, кўп квартирали уйдаги турар жойлар мулкдорларининг умумий мол-мулкидан фойдаланишни таъминлаш учун ташкил этилади (Қонуннинг 4-моддаси). Бунинг маъноси шуки, ХУМШ аъзолари, уларга хусусий мулк ҳуқуқида тегишли бўлган квартираларидан ташқари, уйда умумий улушли эгалик ҳуқуқида умумий мол-мулкка эгалик қиладилар.\nКўп квартирали уйнинг умумий жойлари (холлар, коляскалар учун жойлар, ахлат камералари ва ҳ.к.); таянч ва тўсиқ конструкциялар (деворлар, тўсиқлар, балконлар, пешайвонлар конструкциялари, пештоқларнинг ойнали жойлари ва ҳ.к.); квартиралар оралиғидаги иҳоталанган (ўралма) пиллапоялар; зинапоялар (йўлак ичидаги, ташқи, бинога кираверишдаги), лифтлар; лифтнинг шахталари ва бошқа шахталар (вентиляцияли); даҳлизлар; техник қаватлар; ертўлалар; чердаклар; томлар; уй ичидаги муҳандислик тармоқлари ва коммуникациялари; жойлар ташқарисида ёки ичида жойлашган ва биттадан ортиқ жойга хизмат кўрсатадиган механик, электр, санитария-техника ускуналари ва қурилмалари ҳамда бошқа ускуналар ва қурилмалар умумий мол-мулк ҳисобланади (Қонуннинг 28-моддаси).\nЖой мулкдорлари умумий мол-мулкни сақлаш бўйича ҳар ойлик мажбурий тўловлар тарзидаги умумий харажатларни биргаликда зиммаларига олишлари шарт (Қонуннинг 30-моддаси). Уларни тўламаслик қонун ҳужжатларини бузишдир. ХУМШнинг олий органи бўлган ширкат аъзоларининг умумий йиғилишида (Қонуннинг 18-моддаси) ишлар режаси, ширкатнинг даромадлар ва харажатлар сметаси тасдиқланади, уларга уй учун зарур бўлган тадбирлар рўйхати, бадаллар миқдори қайд этилади (Қонуннинг 19-моддаси). Улар режалаштирилган ишларни бажариш харажатларини қоплаши керак.\nОдатда ширкат ҳеч нарса қилмаганда уй аҳли бадалларни тўламай қўяди. Ширкат эса кўпинча бадаллар тўланмагани боис ҳеч нарса қилмайди. Бундай аҳволга чек қўйиш учун «Пул бўлмаса – иш ҳам бўлмайди» деган ёндашувдан келиб чиқиш керак. Бадаллар ялписига тўланмаганда ширкатдан иш бажаришни талаб қилиш – мутлақо истиқболсиз иш.\nМазкур ҳолда сиз бошқарувга ёзма ариза билан (2 нусхада) мурожаат қилишингиз керак – ХУМШ раиси улардан бирига, сизда қоладиганига, уни олганлиги тўғрисида имзо чекиши керак. Ушбу харажатларни тасдиқлайдиган маълумотлар тақдим этилганда ширкатни сақлаш харажатларини тўлашга тайёрлигингизни кўрсатинг. Қолган қарз қисмида уйда ҳақиқатда қилинган ишлар ва улар билан боғлиқ харажатлар тўғрисида ишончли ахборот берилишини талаб қилинг. Рад жавоби берилган тақдирда судга мурожаат қилинг.\nАгар ширкат бир нечта кўп қаватли уй аҳолисини бирлаштирса, биргина уй мулкдорларининг пуллари қаерга ва қандай ишларни бажаришга сарфлаётганини кузатишлари қийин. Бу фуқароларнинг ҳаққоний норозилигини, раҳбарият, бошқарув билан зиддиятларни юзага келтиради. Бироқ маблағлар фақат уйингиз эҳтиёжларигигина сарфланмайди, балки қайта тақсимланади ва бошқа уйларга йўналтирилади.\nБиттадан кўп уй аҳолисини бирлаштирадиган ХУМШдаги пул оқимларини назорат қилиш осон бўлиши учун Қонунда уларда мажбурий бадалларнинг турли миқдорларини белгилашга қадар ҳар бир кўп қаватли уйни сақлашга якка тартибдаги ёндашув назарда тутилган. Зеро ҳар бир уйнинг техник ҳолати турлича. Уларни сақлашга харажатлар ҳам турлича бўлади. Шу сабабли Қонунда ҳар бир уй учун ишларнинг алоҳида режаси, смета ишлаб чиқилиши кераклиги белгиланган. Улар асосида ширкатнинг иш режаси ва сметаси тузилади (Қонуннинг 23-моддаси). Бироқ ХУМШлар ортиқча ташвиш билан овора бўлишни хоҳламай, бундай қилмайдилар.\nШиркатнинг фаолияти ўзини ўзи бошқариш қоидаларига асосланади. Бунинг маъноси шуки, унинг аъзолари умумий йиғилишларда иштирок этишлари, унинг фаолиятига оид муҳим масалалар бўйича қарорлар қабул қилишлари, режалаштирилган ишларни бажаришга бадалларни ўз вақтида тўлашлари, улар ижросини назорат қилишлари (бунинг учун тафтиш комиссияси сайланади) керак. Бошқача айтганда, уй хўжалигини яхшилаш учун қилинаётган барча ишлардан хабардор бўлишлари лозим.\nИш жойида мажбурий бадаллар бўйича қарз суммаси ушланишига келсак, бу – қонун ҳужжатларини бузишдир. Вазирлар Маҳкамасининг «Иш ҳақи ўз вақтида тўланишига доир қўшимча чора-тадбирлар тўғрисида»ги Қарорининг (19.03.2002 йилдаги 88-сон) 3-бандида назарда тутилишича, вазирликлар, идоралар, хўжалик бирлашмалари, мулкчилик шаклларидан қатъи назар корхоналар ва ташкилотлар раҳбарлари ходимларга иш ҳақи ўз вақтида ва тўлиқ тўланиши учун шахсан жавоб берадилар. Ундан фақат ходимнинг аризаси ёки суднинг ҳал қилув қарорига кўра ушлаб қолиш мумкин.\nМавзувий сонни Ирина ГРЕБЕНЮК олиб боради.\nПрочитано: 1804 раз(а)


Мухлис минбари: Менинг қувончимнинг чеки йўқ… – O'zbekiston adabiyoti va san'ati\nМухлис минбари: Менинг қувончимнинг чеки йўқ…\n09.07.2018 09.07.2018 uzasuz\tComment(0)\nХабарингиз бор, бир неча кунлардан буён газетамизнинг ижтимоий тармоқлардаги фаолияти анчагина ривожланди. Тармоқлардаги саҳифага келаётган хабарлар кундан кунга ортиб бормоқда. Мухлислардан келган хабарлардан бирини сиз билан ҳам баҳам кўришга жазм этдик.\n– Менинг қувончимнинг чеки йўқ. Ватанимизнинг адабиёт ва санъатини эъзозлаб тараннум этувчи бундай ҳуш ҳабардан ўйлайманки, менга ўхшаган кўплаб санъат шайдоларию адабиёт иҳлосмандларининг ўз савияларини шакллантириш имконятини яратилиш барча ўтган адблар орзуси бўлган. Мана ўшал орзулар ижобати бизларга насиб этмоқда. Яна мени кўнглимга таскину-мадад бўлгани мен каби ҳаваскорлар билан ҳамкорлик қилишингиз бўлди – дейди, Аҳмаджон Халилов исмли фойдаланувчи.\n10.08.2018 10.08.2018 uzasuz\nПрезидент Шавкат Мирзиёев Шайхонтоҳур тумани Камолон маҳалласида қурилаётган кўп қаватли уйларни бориб кўрди. Давлатимиз томонидан ижодкорларни қўллаб-қувватлашга қаратилаётган эътибор натижасида Миллий боғ ёнидаги сўлим масканда Адиблар хиёбони, Ёзувчилар уюшмасининг янги биноси барпо этилган эди. Ушбу хиёбон рўпарасида қурилаётган мазкур уй-жойлар ёзувчи ва шоирларга берилади. Уйнинг биринчи қаватида 60 ўринли мактабгача таълим муассасаси ва оилавий поликлиника […]\n02.08.2018 03.08.2018 uzasuz\nЎзбекистон Республикаси Президентининг қ а р о р и Сўнгги йилларда маданият ва санъат соҳасини тубдан ислоҳ қилиш ва такомиллаштириш, маданият ва санъат муассасаларини давлат томонидан қўллаб-қувватлашнинг самарали тизимини яратиш мақсадида тизимли ишлар олиб борилмоқда. Шу билан бирга, ўтказилган таҳлиллар шуни кўрсатмоқдаки, маданият ва санъат муассасалари биноларини қуриш ва таъмирлаш, уларнинг моддий-техник базасини мустаҳкамлаш, […]\n“Демонким, кўнгли поку ҳам кўзи пок”\nАлишер Навоий асарларининг асосий ғояси инсонни тарбиялаш, унинг шахсиятида комил инсонга хос хислатларни шакллантиришга қаратилган. Буюк мутафаккир бу ғоялари орқали жамиятда юз бераётган сиёсий, ижтимоий, ахлоқий ҳолатларга ўз муносабатини билдириб келганки, улар шоирнинг “Хамса”сида, айниқса, “Садди Искандарий”, “Фарҳод ва Ширин”, “Сабаъи сайёр” ва бошқа достонларида аксини топган. Навоий даврига келиб шоҳ ва валиаҳд масаласи […]\nБугуннинг ёшлари. Кутубхона очган қиз\nАлишер Навоий асарлари қорақалпоқ тилида\n2018 йил 24 сон (564)\nУмумий маълумотлар (472)\n“Шунчаки ёзмоққа бормайди қўлим” (393)\nАдиб доимий изланишда (302)\nЯкшанбагача… уч кун бор (233)


Энг мазали «Ириска» ёхуд Лукаку портретига чизгилар » Скачать музыку бесплатно новинки музыки 2016-2017\nЭнг мазали «Ириска» ёхуд Лукаку портретига чизгилар\nКомментариев: 0 Просмотров: 206 Дата: 2-02-2016, 12:21 Бутун Англия Жейми Вардини кўкларга кўтариб, унга сиғина бошлаган бир пайтда «Гудисон Парк» бельгиялик Ромелу Лукакунинг чинакам суперҳужумчи даражасига кўтарилишига гувоҳ бўлмоқда. Футболчилардан юлдузларни кашф этиш бобида инглиз матбуотига ета оладигани йўқ. Таажжубки, АПЛда тўп сураётган ҳар икки ўйинчининг бири ўта ёрқин биография соҳиби, ҳаёти турли-туман қизиқарли воқеалар билан тўлиб-тошган. Қолаверса, бу ўйинчиларнинг табиати ҳам хилма-хил. Бундай ранг-барангликни дунёнинг ҳеч қайси бир чемпионатида учратмайсиз. Лекин ҳозир туманли ўлкадагилар Дидье Дрогба ёки Теьри Анри каби хорижлик ноёб иқтидор соҳибларига алёр айтишдан чарчашди. Маҳаллий ёшлар орасида эса тош босадиганлари жуда оз. Шу сабабли, англиялик футболчининг ҳар бир ишончли ҳаракати, муваффақияти мутахассисларнинг доимий этиборида. Гарри Кейн ва Жейми Варди фаолиятига бағишланган мақолалар Голливуднинг машҳур фильмлари сценарийларидан қолишмайди. Албатта, бу икки ҳужумчи жорий мавсумни фантастик тарзда ўтказишмоқда, бу борада ҳеч қандай шубҳага ўрин йўқ. Аммо ўз жамоасига худди улар каби катта манфаат келтираётган айрим футболчилар, масалан, Ромелу Лукаку эътибордан умуман четда қолиб кетмоқда. Агар у англиялик бўлганида, аллақачон эпопеянинг бош қаҳрамонига айланарди. Яқинда ВТSports таҳлилчиси Крис Саттон («Селтик»нинг етакчи ўйинчиларидан бўлган бу мутахассис ўз вақтида «Блэкберн» билан Англия чемпиони бўлган)га «Эвертон»нинг навбатдаги беллашуви арафасида шундай савол беришди: «Эвертон»нинг ҳужум чизиғида кўпроқ қайси футболчини кўришни истайсиз - Вардими ёки Лукаку?» Саттон сира ўйлаб ўтирмасдан шундай жавоб қайтарди: «Албатта, Варди! Лукаку - шунчаки,бақувват йигит. Бошқа ҳеч нарса эмас». Тўғри, ўз нуқтаи назарини очиқ-ойдин изҳор этган Крис Саттонни айблашга ҳақли эмасмиз. Лекин Ромелунинг фаолияти ҳам рисоладагидек фильм учун сценарий бўлишга арзийди. Ахир у 16 ёшида «Андерлехт»да кўрсатган сермаҳсул ўйинлари билан «Челси» ёшлари сафидан жой олганди. Асосий таркибга ўтолмай, «Вест Бромвич»га «сургун» қилинди. Не-не умидлар билан Лондонга қайтди-ю, УЕФА суперкубоги баҳсида пенальтини голга айлантиролмагач, «Эвертон»га йўл олди. Ниҳоят, Лукаку Ливерпулда чинакам юлдуз каби тўп сурди. Масаланинг янада ажабланарли томони шуки, «ирискалар»нинг энг тотли вакили бўлиб турган бельгиялик ҳужумчининг юксак натижалари доимо эътибордан четда қолмоқда. Эндигина 21 ёшни қаршилайдиган Ромелу ўз ҳисобидаги голлари сонини 65тага етказиб улгурди. У каби сермаҳсулликни шундай ёшда намойиш этиш фақат Серхио Агуэрога насиб этган. Бошқа барча машҳур ҳужумчиларнинг натижалари анча паст. Бундан ташқари, 2012|2013 йиллар мавсумидан бошлаб ҳозирга қадар яна ўша Агуэро Лукакудан сал кўпроқ гол урган, холос. Қизиқ, атиги бир мавсумда ўйин кўрсатаётган Варди энг ёрқин юлдуз сифатида фазони безаб турса-ю, 4 йилдан буён лиганинг иккинчи сермаҳсул ҳужумчиси ҳамон «ердан» кўтарилмаса! Сермаҳсулликнинг сири нимада? Four Four Twoга берган интервьюсида Лукаку ўзининг Ливерпулга келиши сирини ошкор этди: «Эвертон»га ўтишим муҳокама қилинаётган паллада Роберто Мартинес мунтазам равишда қўнғироқ қилиб турди. Икки марта қўнғироққа жавоб қайтармадим. Телефон учинчи марта жиринглаганда кўтаришга қарор қилдим. Ўша пайтдаги тиришқоқлиги учун Мартинесдан ғоят миннатдорман. У қайта-қайта қўнғироқ қилмаганида, у билан гаплашмаган ва Ливерпулга келмаган бўлардим». Дарҳақиқат, бош мураббий Лукакуни «Эвертон» етакчиси сифатида тўла тасаввур қила олган ва ўйин услубини айнан Ромелу асосида шакллантирганди. «Эвертон» ҳозирда ҳам мунтазам 4-3-3 схемасидан фойдаланмоқда. Лукакуга марказдан Росс Баркли, қанотлардан Аруна Коне ва Жерар Деулофеу (баъзан уларнинг ўрнини Стивен Нейсмит ва Аэрон Леннон эгаллашади) ёрдам беришади. Етакчилик айнан Лукакуга юкланган. Жамоа вакиллари олис узатмаларни амалга ошириб, катта тезликда ҳимоядан ҳужумга ўтишади. Кўпинча Ромелу ортга қайтиб, Конега олдинги чизиқда бўш ҳудудлар яратади. Улар ажойиб тандемни ташкил этишгани «Сандерленд» билан бўлган баҳс (6:2)да яққол кўзга ташланди. Энг асосийси, Лукакунинг маҳоратидан усталик билан фойдаланаётган Мартинеснинг «Эвертон»и доимо кенг фронт бўйлаб ҳужумлар уюштиради. Бельгиялик иқтидор соҳиби эса муайян вазиятдан келиб чиққан ҳолда ўз позициясини тез-тез ўзгартириб туради. Шу боис, деярли барча жамоадошлари уни тўп билан таъминлаш имкониятига эгалар. Албатта, таъминотчиликнинг асосий улуши Деулофеу ва Клеверлига тегишли. Жерарни ҳеч иккиланмай «Эвертон»нинг Месут Озили дейиш мумкин. Бу - шунчаки жарангдор ўхшатиш эмас. «Ирискалар»нинг испаниялик легионери ўз қанотида шиддатли рейдларни уюштиради, кутилмаганда марказга ўтиб, деярли ҳар бир узатмаси орқали хавфли вазиятларни юза келтиради. Деулофеу-Лукаку дуэтидаги ҳамжиҳатликни кузатар экансиз, улар 100 йилдан бери ҳамкорлик қилишаётгандек туюлади. Жорий мавсумда Ромелу Жерарнинг 6та узатмасини голга айлантирди. Том Клеверли эса Лукакуга тўпни олис узатмалар орқали етказиб беради. Чап қанотдан амалга ошириладиган диагонал узатмалар ҳимоядан ҳужумга ўтишда ҳам, дарвозани ишғол этишда ҳам бирдек самарали. Яқинда «Тоттенхэм» билан бўлган баҳсда «ирискалар» қуйидаги комбинацияни амалга оширдилар: Клеверни тўпни жарима майдончасига узатди, Лукаку икки ҳимоячини ўзига чорлаган ҳолда тўпни Леннонга оширди. Ёлғиз қолган Аарон кучли зарба билан Льорисни лол қолдирди. Хуллас, Клеверли билан ҳамкорлик қилишда ҳам Лукаку ақлли ўйин кўрсатмоқда. «Эвертон»-«Сток-Сити» баҳси бельгиялик ҳужумчи ва Баркли-Коне-Деулофеудан иборат оператив гуруҳнинг самарали ҳамкорлигига мисол бўла олади. Бу учлик рақиб ҳимоячилари билан бир чизиқда турган Ромелуни тўп билан таъминлаш пайида бўладилар. Лукаку эса тинимсиз равишда ҳимоячилар орасидаги бўшлиқни излаб, айнан ўша нуқтада тўпни эгаллаб олишни кўзлайди. Бундай вазиятларнинг аксарияти гол билан якунланади - дарвозабон билан яккама-якка ҳолатларда бельгиялик ҳужумчи совуққонлик билан ҳаракат қилади. Унинг ана шу маҳорати «ирискалар»га «Сандерленд» устидан ажойиб ғалаба (4:2)ни тақдим этди. Лукаку мафтункорлигининг сири нимада? Биринчидан, Ромелу - тенги йўқ финишчи, керакли лаҳзада юқори тезликни намойиш этиб, ўша пайтгача бўлган барча сусткашлигини ювиб юборади. Сайр қилиб хотиржам юрган пайтларида эса у қулай вазиятни қидираётган бўлади. Бир-икки қадам олдинга ёки орқага ҳаракати билан 2-3 нафар таъқибчилардан халос бўлиб, дарвозага хавф солади ёки қулай вазиятда турган жамоадошини тўп билан таъминлайди. Маълумотларга кўра, Лукакунинг ҳар 4та зарбасидан биттаси гол билан якунланади. Бу - юқори натижа! Айниқса, ҳужумчининг олис масофалардан ва ноқулай вазиятлардан зарба беришга мойиллигини инобатга олганда. Иккинчидан, Лукаку - жисмонан жуда бақувват футболчи. Ҳатто хорижликларнинг ижобий фазилатларини эътироф этишни хоҳламайдиган англиялик мутахассислар ҳам у ҳар қандай кучли ҳимоячини ортда қолдира олишини тан олишмоқда. Дарҳақиқат, ҳар қандай тўсиқни писанд қилмай бартараф эта оладиган чинакам «танк» эканлигини ҳужумчи Киевнинг «Динамо»сига қарши баҳсда намойиш этганди. Учинчидан, Ромелу - универсал ҳужумчи. Баҳайбат гавдали ва оғир вазнли бўлишига қарамай, жуда тезкор ва юксак техника соҳиби. У ҳар қандай ҳимоячини осонлик билан алдаб ўтади. Бундан ташқарии, керакли пайтларда ортга қайтиб, Рақибга қарши прессинг қўллашда, ўз жамоадошларини тўп билан таъминлашда фаол қатнашади. Жисмонан бақуват бўлгани учун, толиқиб қолмайди. «Саутгемптон» билан бўлган сафар учрашуви (0:2) фикримизни исботлайди: Лукаку майдон марказида тўпни Майю Йосидадан тортиб олиб, Берклига узатди. Ўзи олдинга интилиб, тўпни қайта олиб кучли зарба билан дарвозани ишғол этди. Лукаку кимга асқотади? Ҳа, бундан 1,5 йил муқаддам «Эвертон» 28 миллион фунт эвазига Лукакуни «Челси»дан харид қилганида, кўпчилик «ирискаларни» малакали футболчи билан «кўклар»ни эса мўмай даромад билан муборакбод этишганди. Ахир лондонликлар нақд 10 млн.га яқин соф фойда олишганди-да. Аммо ҳозир Жозе Моуриньонинг узоқни кўра олмаслиги яққол ойдинлашиб қолди. «Кўклар»нинг ҳозирги ҳужум чизиғига ҳавас қилиб бўлмайди - Диего Коста аввалги мавсумдаги сермаҳсуллигини йўқотган, Фалькао ики йилдан буён захирада, АПЛ унга мос келмайдиган чемпионат эканлигини ҳали тушуниб етгани йўқ. Учинчи ҳужумчи - Лоик Реми эса гоҳ жароҳат, гоҳ мураббий тактикасига мос келмагани туфайли майдон юзини кўргани йўқ. Оқибатда ҳужум чизиғида бир неча марта Эден Азар тўп суришга мажбур бўлди. Табиийки, Эден ўзи учун бегона позицияда ўйнашга тайёр эмасди ва бу вазифани уддалай олмади. Албатта, «Челси» «Эвертон» каби ўз ўйин услубини Лукаку асосида ташкил этмайди - ҳужумчининг нуфузи «кўклар» етакчиси бўлиши камлик қилади. Аммо унинг айрим фазилатлари лондонликларга сезиларли манфаат келтиришига шубҳа йўқ. Масалан, «офсайд» чизиғида туриб, Сеск Фабрегасдан келадиган кескин узатмаларни голга айлантириш. Ўтган йили бу ишни Диего Коста амалга оширганди. Қолаверса, «кўклар»нинг қанотлари жуда кучли - Азар ва Виллиан Лукакуни кераклигича тўп билан таъминлай оладилар. Лукакунинг «Стэмфорд Бриж»да чинакам ҳужумчига айланишини таъминлайдиган учинчи-омил хусусида Ромелунинг ўзи шундай дейди: «Жорий мавсумда мен анча улғайдим. Асабларим жойида, ўйиним барқарорлашди. Бельгиядаги ёшлик давримда 3 ойни ёрқин ўтказсам, бир ой суст ўйин кўрсатардим. Ўзимга бўлган ишончни йўқотиб қўйиб, тунларни уйқусиз ўтказардим. Энди ҳеч қачон тушкунликка тушмайман. «Эвертон»ни эса тарк этиш ниятим йўқ. Чунки у менинг кўмагимга муҳтож». Ҳа, ҳозирги мураккаб вазиятда Лукаку «Челси»га асқотган бўларди. Боз устига, унинг ўзи ҳам болалигида кўксига шер сурати чизилган кўк либосда майдонга тушишни орзу қиларди. Лекин асосий муаммо шундаки, «Челси»дек иззатталаб гранд трансфер борасида қўпол хатога йўл қўйганини тан олиш, ўзи қадрламаган ҳужумчидан узр сўрашига тўғри келади. Бу - осон иш эмас. «Эвертон» Лукакуни қайтариб бериш учун ҳеч бўлмаганда 40 млн. сўраши аниқ. Ахир, ғойибдан пайдо бўлган жавоҳирни осонликча қўйиб юборишни ким ҳам истайди, дейсиз?! Манба: Сhampionat.com, Содиқ СОБИР тайёрлади - деб хабар бермоқда Stadion.uz нашри.


Ўзбекистонда кенг оммадан яширинча олиб борилаётган сиёсий кампаниядан мақсад ҳокимиятни мерос қилиб қолдирилишини сақлаб қолишдир - Фарғона.Ру ахборот агентлиги\n16:02 msk, 6 Июль 2020\nЎзбекистонда кенг оммадан яширинча олиб борилаётган сиёсий кампаниядан мақсад ҳокимиятни мерос қилиб қолдирилишини сақлаб қолишдир\n13.04.2006 08:09 msk\nМарт ойи ўрталарида мухолифат Интернет-сайтларидан бири Ислом Каримовга умрбод президентлик ваколатларини бериш уринишлари ҳақида хабар қилганди. Бошқа маълумотларга кўра, Гулнора Каримова нафақат Ўзбекистонни, балки Россияни ҳам қамраб оладиган пиар-кампания бошлаган. Республиканинг ўзида эса бир неча ойдан буён ҳокимиятнинг юқори эшелонларида кадр алмаштиришлар содир бўлаяпти, тахмин қилинишича, бу кейинги йилда бўладиган президентлик сайловлари билан боғлиқдир. Шундай қилиб, Ўзбекистонда ҳокимият алмашиши ҳақидаги мавзу яна кун тартибига чиқди.\nПарламент юқори палатаси аъзоларидан бири гўё Конституцияга амалдаги давлат раҳбари учун умрбод президентлик муддатини жорий қилувчи тузатиш киритиш таклифи билан чиққанмиш. Бу хабарни текшириб кўришга қилган уринишимиз кутилмаган натижа берди. Ҳамсуҳбатларимиздан бирининг айтишича, Сенатда умрбод президентлик муддати ҳақида сўз бормаган. Умуман бошқа бир ғояни – Ўзбекистон биринчи президенти мақоми ҳақидаги ғояни «ўртага ташлаганлар». Агар Ислом Каримов давлат раҳбари лавозимидан кетса, унга ана шундай мақом берилиши мумкин ва бу умрбод сақланади. Агар бу хабар ҳақиқат бўлса, воқеалар мутлақо бошқача тарзда ривожланиши мумкин.\nАгар воқеага реал қарайдиган бўлсак, Ўзбекистонда ҳокимиятни тинчгина топширишнинг икки йўлидан бирини кутиш мумкин. Озарбайжонда ҳокимият отадан ўғилга, Россияда мақбул бўлмаган президентдан унинг ишончли ворисга ўтди. Унисида ҳам, бунисида ҳам президентлик лавозимига номзод бўлган шахс бир муддат бош вазир бўлиб ишлади. Хўжалик ва ижтимоий масалалар билан боғлиқ бўлган айнан шу мансаб, сиёсий технологларнинг фикрича, келажакда олий мансабга миниш учун қулайроқ бўлиб ҳисобланади.\nБунинг устига бош вазир матбуот ва телевидениенинг диққат марказида бўлади, бу эса шуҳрат тутишнинг энг тўғри йўлидир. Дарвоқе, Озарбайжонда Илҳом Алиевни даставвал парламент спикери этиб сайлаш режалаштирилганди, лекин пировардида уни ҳукумат раҳбари этиб тайинлашга қарор қилганлар.\nАгар Ўзбекистон шу йўлдан борса, Гулнора Каримова ҳукумат раҳбари бўлиши керак (балки аввал хўжалик ишларида тажриба орттириши учун орада қандайдир вилоятга раҳбар этиб тайинланар). Аммо у ҳолда бош вазирнинг ролини ошириш зарур бўлади. Шу ўринда ёдимизга уч йил аввалги иқтибослар тушади. Парламент сессияси танаффусида Ислом Каримов журналистларга ўз режаларини айтиб берганди. У келажакда президентлик лавозимини тарк этмоқчилигига ишора қилган. Аммо бунгача президентлик ваколатларининг бир қисмига эга бўлувчи ҳукумат ва парламент ислоҳоти ўтиши керак. Дейлик, амалдаги Конституция бўйича давлат раҳбари барча вазирларни тайинлайдиган бўлса, келажакда у парламентга бош вазирни тавсия қилиш ҳуқуқига эга бўлади, Вазирлар маҳкамасини эса бош вазирни ўзи тузади. Одатда президент томонидан тайин қилинадиган куч салоҳиятига эга вазирликлар раҳбарларини эса Сенат сайлайди.\nАгар Ислом Каримовнинг сўзига ишонадиган бўлсак, Ўзбекистон кучли бош вазирга эга бўлган парламент-президентлик республикасига айланади. 2002 йилнинг 13 декабрида Немис тўлқини томонидан берилган бу хабарда президент сайловларда икки палатали парламент шакллантирилганидан кейин 2005 йилда бошланишини таъкидлайди.\nБу ваъда амалга ошди. Ўтган йили Ўзбекистонда биринчи марта партия рўйхатлари бўйича сайловлар бўлиб ўтди, қуйи палатадаги кўп жойларни Гулнора Каримова номи билан боғланаётган Либерал-демократик партияси фракцияси эгаллади. Гарчи ЎзЛидеп ўзини ўрта бизнесга таянаётган куч сифатида кўрсатаётган бўлса-да, аслида у ҳокимият партияси бўлиб ҳисобланади: унинг бошқарув Кенгашида бош вазир Шавкат Мирзиёев ўтирибди.\nЎзбекистонда ҳокимият ва (аймоқлар деб аталувчи) таъсир гуруҳлари мутлақо бошқача табиатга эга. Агар Россия ва Озарбайжонда номенклатура ва олигархлар бир-бирларининг манфаатларини ҳимоя қиладиган ва ҳавфсизлигини таъминлайдиган муайян ўйин қоидалари жорий қилинган бўлса, Ўзбекистонда бундай йўналтирувчи воситанинг ўзи йўқ. Азбаройи ўз муҳитидаги анъана сабаб юқори лавозимли амалдорлар кучли президентга хайрихоҳлар, лекин доимий қўрқув ичида яшайдилар. Улар президент қизининг лавозимга кўрсатилишини қўллашларим аниқ эмас. Биринчи навбатда, йиғилган капитални сақлаб қолиш ва шахсий ҳавфсизликни таъминловчи маъмурий ресурслардан ажралиб қолишдан қўрққанлари учун.\nАмалдаги президент ўз вориси нисбатан элитанинг хайрихоҳ бўлишини таъминлай олмаган тақдирда, унинг кетгандан кейин қайтиб келишини истисно қилиб бўлмайди. Бу сиёсий жараёнларда иштирок этиш имкониятини берувчи биринчи президент мақоми ва ҳатто Тошкентда пичирлашаётганидек, унинг Сенат раҳбари этиб тайинлаш бўлиши ҳам мумкин. Ташқи демократик тартибларга риоя қилинади, президентлик лавозимига расман Каримовга боғлиқ бўлмаган сиёсатчи сайланиши мумкин. Ҳокимият тизгини эса аввалги қўлларда қолади.\nСанобар Шерматова, «Большая политика» («Катта сиёсат») журнали шарҳловчиси – «Фарғона.Ру» АА учун махсус


Ўзбекистон аёллар олимпия терма жамоаси Тошкентда бўлиб ўтадиган Токио-2020 олимпиадаси 2-саралаш босқичига тайёргарлик доирасида бугун "Чиғатой" футбол мактабининг 2004-2005 йилларда таваллуд топган ўғил болалардан иборат тарбияланувчиларига қарши майдонга тушишди. Учрашув 5:3 ҳисобида терма жамоамиз ғалабаси билан якунланди.\nЎзбекистон аёллар олимпия терма жамоаси таркибида Маҳлиё Сарикова ва Нилуфар Қудратова дубль муаллифига айланишган бўлса, яна битта голга Саида Галимова муаллифлик қилди.\nЭслатиб ўтамиз, Токио-2020 олимпиадаси 2-саралаш босқичи 1-9 апрель кунлари Тошкентдаги "Локомотив" ва "Тошкент темир йўлчилар муҳандислик институти" стадионларида бўлиб ўтади. Терма жамоамиз Вьетнам, Гонконг ва Иордания терма жамоалари билан бир гуруҳдан жой олган.


Мева-сабзавот етиштирувчи, қайта ишловчи агросаноат тармоқлари ривожланмоқда | AGRO-OLAM.UZ\nБош саҳифа Янгиликлар Мева-сабзавот етиштирувчи, қайта ишловчи агросаноат тармоқлари ривожланмоқда\nМева-сабзавот етиштирувчи, қайта ишловчи агросаноат тармоқлари ривожланмоқда\nСўнгги йилларда Тошкент вилоятининг мавжуд саноат ва ишлаб чиқариш салоҳиятидан янада самарали фойдаланиш, янги ишлаб чиқариш қувватларини ташкил қилиш, ҳудудга инвестицияларни кенг жалб этиш ва инфратузилмани такомиллаштириш борасида кенг кўламли ишлар амалга оширилди.\nБу саъй-ҳаракатлар туфайли ҳудуднинг инвестиция жозибадорлиги, экспорт имкониятлари ошди. Маҳаллий тадбиркорлар қўллаб-қувватланиб, янги иш ўринларини яратиш ва аҳоли даромадларини оширишга ҳам эришилмоқда. Шу каби йўналишларда амалга ошрилаётган ишлар билан танишиш мақсадида Тошкент вилояти ҳокимлиги ва Тошкент вилояти Инвестициялар ва ташқи савдо бошқармаси томонидан оммавий ахборот воситалари ходимлари учун Ўрта Чирчиқ ва Юқори Чирчиқ туманларига медиа-тур ташкил этилди.\nМаълумотларга кўра, ҳозир Тошкент вилоятида жами 576 та экспортёр корхона самарали фаолият олиб бормоқда. Ҳудудда шу кунга қадар дунёнинг 66 та етакчи давлати билан экспорт алоқалари йўлга қўйилган.\nДастлаб медиа-тур иштирокчилари Ўрта Чирчиқ туманидаги “FAROVON HAYOT KALITI” масъулияти чекланган жамияти фаолияти билан танишди.\nМазкур агрокластер вилоятдаги истиқболли корхоналардан бири бўлиб, интенсив боғлар яратиш ва замонавий иссиқхонада мева-сабзавот етиштириш, сақлаш ва экспорт қилиш билан шуғулланади. Лойиҳа қиймати 63 миллиард 600 миллион сўмга тенг бўлиб, иссиқхона учун зарур бўлган асбоб-ускуналар Чехия давлатидан келтирилган. Айни пайтда бу ерда 300га яқин ҳудуд аҳолиси иш билан таъминланган.\nТадбир давомида мутахассислар томонидан журналистларга амалга оширилаётган ишлар юзасидан атрофлича маълумот берилди. Жумладан, корхонада жами 120 гектар ер майдони мавжуд бўлиб, 114 гектарида интенсив усулдаги боғлар ва 4 гектарида замонавий иссиқхона барпо этилган. Шунингдек, корхонага қўшимча равишда маҳсулот сақлаш мақсадида 2 минг тоннага яқин сиғимдаги музлатгич омбори ҳам қуриб фойдаланишга топширилган.\n– Ҳозир агрокластерда иш қизғин паллага кирган, – дейди “FAROVON HAYOT KALITI” МЧЖ раҳбари Улуғбек Шодибоев. – Боғларда етиштирилган “Жерамин» навли олма кўчатларини 2016 йилдан буён парваришланади. Ушбу нав йил сайин ҳосили ортиб боради. Жорий йилда 250 тонна маҳсулот етиштирдик. Умуман олганда, 2019-2020 йиллар давомида 142 минг долларга тенг бўлган 10 турдаги 17 хил қишлоқ хўжалиги маҳсулотларини РоссияФедерациясига экспорт қилишга эришилди.\nНавбатдаги манзил ҳудуддаги “LEAD AGRICULTURE DEVELOPMENT” масъулияти чекланган жамияти бўлиб, узумнинг турли навларини қайта ишлашга ихтисослашган. Мазкур Ўзбекистон-Хитой қўшма 2017 йилдан буён фаолият юритмоқда.\nМутахассисларнинг таъкидлашича, мазкур лойиҳа қиймати 11 миллирд 200 миллион сўмни ташкил этади. Корхонанинг ишлаб чиқариш жараёни учун зарур бўлган барча асбоб-ускуналар Хитой давлатидан олиб келинган бўлиб, йилига қарийб 20 миллиард сўмга тенг бўлган 864 минг тонна маҳсулот қайта ишланади.\nЖурналистлар корхонадаги баланд қилиб ясалган шийпонлардаги ипли ишкомларга қатор-қатор терилган қора кишмиш узумларни қуритиш жараёнини кузатди. Хусусан, 80 гектар майдонга экилган ёш токзорлар ҳосили шу ерда ташиб келтирилиб, қуритилмоқда.\n– Бу ерда 56 нафар ишчи узумни тозалаш, қуритиш, майиз ҳолига келтириш билан шуғулланади, – дейди “LEAD AGROCULTURE DEWELOPMENT” Ўзбекистон-Хитой қўшма корхонаси раҳбари Алижон Юсупов. – Корхонада ишчи-хизматчилар учун барча қулайликлар яратилган. Муҳими, дунё бозорларида жаннатмакон ўлкамиз меваларига доимо талаб катта. Қолаверса, қўшма корхонамиз буюртмаларига эга бўлиб, хитойлик инвесторлар билан яқиндан ҳамкорлик қиламиз.\nАйни пайтга қадар 80 гектарлик узумзорда дастлабки ҳосили етиштирилди. Корхона мутасаддиларининг режалари катта. Аввало, экспорт ҳажми ва турини кўпайтириш мўлжалланяпти. Хусусан, 20 гектар ерга экспортбоп гилос кўчатлари экиш ҳамда 4 гектар иссиқхонада помидор, бодринг, қулупнай сингари тансиқ неъматлар етиштириб, экспорт қилиш борасида лойиҳалар тайёрланмоқда. Бу саъй-ҳаракатлар орқали яна 30-40 та янги иш ўрини яратилади.\nКуннинг иккинчи ярмида медиа-тур иштирокчилари Юқори Чирчиқ туманидаги “SUNNY LAND PRODUCTS” корхонасида бўлди. Бу ерда саноат усулида қишлоқ хўжалиги маҳсулотларини сублимация усулида қуритилиб, қадоқланади. Мазкур усулда мева-сабзавотлар вакуум остида паст ҳароратда қуритилади. Натижада маҳсулотнинг мазаси ва фойдали элементлари ўзида сақланиб қолади.\nМазкур лойиҳанинг умумий қиймати 19 миллиард сўмга тенг бўлиб, йиллик қуввати 60 тонна маҳсулотни қайта ишлашга мўлжалланган.\nКорхона раҳбари Нодирназар Яхёевнинг таъкидлашича ҳозирги карантин даврида корхона тўлиқ ишга тушмагани сабабли ойига 500 килограммдан 1 тоннагача тайёр маҳсулот ишлаб чиқариляпти. Дастлабки экспорт Россия Федерациясига юборилади. Келгусида Хитой давлати бозорларига ҳам кириб бориш режалаштирилган.\nЖурналистлар корхона мутахассислари билан суҳбатлашиб, ишлаб чиқариш жараёнларни томоша қилди.\nБугун ҳудудларда изчил фаолият юритаётган ҳар бир тадбиркор ва экспортёр корхоналарини қўллаб-қувватлаш, муаммоларига ечим топа олиш муҳим саналади. Шу боис уларга ўз вақтида эътибор кўрсатиш экспорт салоҳиятини оширишга хизмат қилади.\nАбдулазиз Мусаев, uza.uz


Ўзбекистон Республикаси Президенти 16.10.2019 14:46\nАнжуманда кузатувчи мамлакат вакили сифатида Венгрия Бош вазири Виктор Орбан, шунингдек, Туркманистон Вазирлар Маҳкамаси раиси ўринбосари Пурли Агамурадов қатнашди.\nШавкат Мирзиёевнинг очиқ ва прагматик ташқи\nсиёсати, узоқ ва яқин давлатлар билан ўзаро муносабатларни мустаҳкамлаш борасидаги ташаббуслари туфайли кейинги йилларда Ўзбекистоннинг дўстлари, хайрихоҳлари кўпайди. Қўшни, яқин ва узоқ мамлакатлар билан мутлақо янги – соғлом сиёсий ва иқтисодий алоқалар йўлга қўйилди. Халқаро ҳамкорликнинг янги йўналишлари, янги механизмлари жорий этилмоқда.\nАслида туркий халқларнинг келиб чиқиш тарихи милоддан аввалги минг йилликларга бориб тақалади. Турк ҳоқонлиги, Қорахонийлар, ўазнавийлар, Салжуқийлар ва Хоразмшоҳлар каби қадимги туркий давлатлар ўз даврининг энг қудратли салтанатларидан бўлган. Уларнинг таъсирида туркий тил ва турмуш тарзи кенг ёйила бошлаган, илм-фан, маданият ва санъат юксак ривожланган, кўплаб буюк алломалар етишиб чиққан. Уларнинг улкан кашфиётлари, нодир асарлари нафақат туркий тилли халқлар, балки бутун жаҳон цивилизациясига салмоқли ҳисса бўлиб қўшилди.\nБугунги кунда туркий тилли давлатларда яшаётган халқларнинг умумий сони 150 миллиондан ошади. Ушбу кенгашга аъзо давлатлар ҳудуди қарийб 4 миллион квадрат километрни ташкил этади. Ўзбекистон қўшилгандан сўнг Туркий кенгаш нуфузи, салоҳияти ва аҳамияти жиҳатидан Евроосиё марказидаги йирик тузилмага айланди.\nБу ташкилотнинг асосий мақсади қардош мамлакатлар ўртасида ишонч ва алоқаларни мустаҳкамлаш, савдо-иқтисодиёт, транспорт, энергетика, туризм ва маданий-гуманитар соҳаларда ҳамкорликни ривожлантириш, минтақада тинчлик ва хавфсизликни таъминлаш борасидаги саъй-ҳаракатларни мувофиқлаштиришдир.\nЎзбекистоннинг мазкур халқаро ташкилотга қўшилиши давлатимиз ташқи сиёсатидаги тарихий қадамлардан бўлиб, мамлакатимиз, халқимиз учун ғоят муҳим аҳамият касб этади.\nДавлатимиз раҳбари ўз нутқида йирик транспорт-коммуникация лойиҳаларини амалга ошириш Марказий Осиё – Туркия транспорт йўлаги орқали Европа, Хитой ва Жанубий Осиё бозорларига чиқиш учун салмоқли имкониятлар яратишини, Боку – Тбилиси – Карс янги темир йўлининг салоҳиятидан унумли фойдаланиш зарурлигини таъкидлади.\nШавкат Мирзиёев сайёҳлик соҳасидаги ҳамкорликни жадаллаштириш зарурлигини қайд этди ҳамда Ўзбекистон Ташкилотнинг ўтган йили ишлаб чиқилган “Замонавий Ипак йўли” сайёҳлик дастурида фаол иштирок этишга тайёрлигини билдирди. 2020 йилда кўҳна Хива шаҳри “Туркий дунёнинг маданият пойтахти” деб эълон қилиниши қардош халқларимизни янада яқинлаштиришга, абадий дўстлигимизни мустаҳкамлашга катта ҳисса қўшишини таъкидлади.\n– Биз Ташкилот қошидаги Халқаро туркий академияга аъзо бўлиб киришга тайёрмиз. Шу билан бирга, Кенгашга аъзо мамлакатларнинг замонавий адабиёт ва санъат, тарих ва меъморчилик соҳасида улкан ютуқларга эришган ижодкорларини рағбатлантириш мақсадида Халқаро ТУРКСОЙ мукофотини таъсис этишни таклиф этамиз, – деди давлатимиз раҳбари.\nТуркий кенгашнинг бу галги саммити кичик ва ўрта тадбиркорликни ривожлантириш мавзусига бағишланди. Шу муносабат билан саммитда туркий давлатларнинг иқтисодий ҳамкорлиги ва ҳамжиҳат тараққиёти билан боғлиқ масалалар ҳам муҳокама қилинди. Ташкилот доирасида ҳамкорликнинг иқтисодий жиҳатдан кенгайиши дунёдаги сиёсий ва иқтисодий тангликларга нисбатан туркий давлатларнинг барқарорлигини кучайтириши таъкидланди.\nТошкент – Боку – Тошкент


Электрон тижорати деганда у товар ва хизматларни интернет тармоғи орқали амалга ошириш тушунилади. У компютер, тармоқ, дастур ва электрон сайтдан иборат. Компютерга баёнотларни киритилади, муолажа қилиш, намойиш этиш ва уни қайтариш каби ишлар амалга оширилади.\nТаъриф: Солиқлар, бошқача қилиб айтганда, молиявий вазифалар, закотдан бошқа молиявий таклифларни ўз ичига олади. Баъзи уламолар, молда закотдан бошқа олинадиган ҳақ йўқ, деганлар.\nТаърифи: «Ғарар» луғатда хатар маъносини билдиради Пайғамбар соллаллоҳу алайҳи васаллам ғарар савдосидан қайтарганлар. (Муслим ривояти. 10/157).\nСаноатчидан нарса ясашни талаб қилиб, уни сотиб олишга истисноъ дейилади. Саноатчидан талаб қилинган нарса аслида тайёр бўлмайди. Истисноъ муайян харидор учун ишлаб чиқариладиган нарсадир.\nМубоҳ шерикчилик деб кишиларнинг сув, ўт-ўлан ва оловдаги умумий шерикчиликларига айтилади. Барча инсонлар фойдаланиши мумкин бўлган сувга анҳор, дарё, денгиз, булоқлар ва қудуқлар каби ҳеч кимга мулк бўлмаган сувлар киради.\nМадина аҳли ичида ер эгаси деҳқонга ер бериб, ўзига алоҳида, деҳқонга алоҳида ажратиб кўрсатиш одати бор экан. Деҳқон экиб мавсум бўйи ишлайди. Ҳосилни йиғиш пайтида икки ердан қайси бирининг ҳосили оз бўлса ўшанинг норозилиги пайдо бўлади.\n«Рофеъ ибн Ходийждан ернинг кираси ҳақида сўрадим. «Расулуллоҳ соллаллоҳу алайҳи васаллам бу ишдан наҳйи қилдилар», деди. «Тилло ва кумуш билан бўлса ҳам-а?!» дедим. «Агар тилло ва кумуш билан бўлса, ҳеч гап йўқ», деди.\n«Қоида умумий ҳукм бўлиб, шаръий далилга суянади. Жумлалари ихчамлиги ила бошқа жумлалардан ажраб туради. Ўзи қўйилган ҳукмнинг жузъийётларига доимий ёки кўпинча қўлланилади».\nАбу Ҳурайра розияллоҳу анҳу айтади: «Охир замон бўлганда очарчилик бўлади. Ким ўша очарчиликка тўғри келса, оч жигарларни бошқага алмаштирмасин».\nБилинг, ҳалолни талаб этиш ҳар бир мусулмонга фарз. Аксари жоҳиллар ҳалол йўқ, деб даъво этадилар. Улар ҳалолдан фақат Фрот дарёсининг суви ва ўт-ўланлар қолди, холос, деб айтишади. Бундан бошқасини бузуқ маълумотлар фасод этди, деб сўзлашади.\nКимошди савдоси молни бошланғич баҳоси эълон қилиниб, харидорларнинг баъзиси бошқаси қўйган нархга қўшимча баҳо берадиган ва охири баҳони кўтарганга тўхтаган савдога айтилади. Мазкур охирги харидор молнинг пулини тўлаб олади.\nҚўл остидагилар деганда хизматчи, мардикор ва шунга ўхшаган кишига қарам бўлган шахслар кўзда тутилади.


17:00 / 24 ноябрь 457 pdf Ўқиш режими + -\n1. Ўқиганга қиёмат куни шафоатчи бўлади.\nРасулуллоҳ соллаллоҳу алайҳи васаллам: «Қуръон ўқинглар, чунки у қиёмат куни соҳибига шафоатчи бўлиб келади», дедилар.\nИмом Муслим Абу Умома Боҳилий розияллоҳу анҳудан ривоят қилган.\n2. Ҳасталикларга шифо бўлади.\n«Эй одамлар! Сизга ўз Роббингиздан мавъиза, кўксингиздаги нарсага шифо, мўминларга ҳидоят ва раҳмат келди». (Юнус сураси, 57- оят).\n«У (Қуръон) иймон келтирганлар учун ҳидоят ва шифодир...». (Фуссилат сураси, 44- оят).\n3. Ўқиганга раҳбар бўлади.\n«Бу китобда шак-шубҳа йўқ, у тақводорларга ҳидоятдир». (Бақара сураси, 2- оят).\n«Сенга Китобни ҳар бир нарсани баён қилувчи этиб, мусулмонларга ҳидоят, раҳмат ва хушхабар қилиб нозил қилдик». (Наҳл сураси, 89- оят).\n«Албатта, бу Қуръон энг тўғри йўлга ҳидоят қилур». (Исро сураси, 9- оят).\n4. Ҳар бир ҳарфига ўнта савоб бор.\nРасулуллоҳ соллаллоҳу алайҳи васаллам бу хақида: «Ким Аллоҳнинг Китобидан бир ҳарф ўқиса, унга бунинг учун бир савоб бўлади. Ҳар бир савоб эса ўн баравари(га кўпайтирилади). «Алиф. Лаам. Мийм – бир ҳарф» демайман. Балки «Алиф» бир ҳарф, «Лаам» бир ҳарф, «Мийм» бир ҳарфдир», дедилар».\n5. Қуръон ўқилган уйда барака кўпаяди.\nАбу Ҳурайра розияллоҳу анҳу шундай деди:\n«Қуръон ўқилган уй эгалари учун кенг бўлади, унга фаришталар ташриф қилишиб, шайтонлар тарк этишади ва барака кўпаяди. Қуръон ўқилмайдиган уй эгалари учун тор бўлади, уни фаришталар тарк этишиб, шайтонлар келишади ва барака кетади».\nИмом Доримий ривоят қилган.\n15:00 / 24 ноябрь 572\n19:00 / 24 ноябрь 920\n3603 16:16 / 22.03.2018\n5064 18:36 / 21.07.2017\n21585 20:05 / 20.09.2017\n3883 05:00 / 17.02.2017


«ДИНАМО» - «БУХОРО» - 1:2\nТошкентда йиғин ўтказаётган «Динамо» жамоаси навбатдаги назорат учрашувида майдонга тушди. Бу сафарги рақиб Улуғбек Бақоев бошчилигидаги «Бухоро» клуби бўлди.\nЎртоқлик учрашувида Илҳом Шарипов сингари, Улуғбек Бақоев ҳам бир қатор футболчиларни синовдан ўтказди. Ҳар икки бўлимда турли хил таркиблар кўрикдан ўтказилди.\nЖамоамизнинг биринчи бўлимдаги таркиби ўйин давомида яхши ҳаракат қилиб, дастлабки таймни ўз фойдасига ҳал қилди. «Навбаҳор» ва «Андижон» сафидаги ўйинлари орқали танилган, куни кеча «Динамо» сафига келиб қўшилган тезкор ҳужумчи Абдумалик Абдуллаев ҳисобни очди, 1:0.\nИккинчи бўлимда мураббийлар бир қатор ўзгаришларни амалга ошириб, деярли бошқа таркибни майдонга туширишди. Бу ўзгаришлар «Бухоро» жамоаси фойдасига ишлади. Ҳозирда «Бухоро» сафида бўлган «Динамо» жамоасининг собиқ футболчилари Иван Нагаев ва Санъат Шихов иккинчи бўлимда биттадан гол уриб, якуний ҳисобни ўрнатишди, 1:2.\n6 февраль (душанба)\n«ДИНАМО» - «БУХОРО» - 1:2 (1:0)\nГоллар: Абдумалик Абдуллаев (1-бўлим) - Иван Нагаев, Санъат Шихов (2-бўлим.)\n«Динамо»: Михаил Наумов, Ҳакимхон Аъламхонов, Бунёд Исроилов, Миркомил Локаев, Фирдавс Абдусалимов, Акмал Бозоров, Искандар Холмирзаев, Нуриддин Ҳасанов, Жасур Азимов, Амиржон Сафаров, Абдумалик Абдуллаев.\nИккинчи бўлимдан майдонга тушганлар: Рустам Тоштурдиев, Шуҳрат Муродов, Расулов, Лазиз Нуриддинов, Нурбек Сафаров, Темур Файзуллаев, Тимур Эргашев, Ислом Шарипов.\n«Бухоро»: Эркин Жабборов, Александр Клецков, Миржамол Қурбонов, Тимур Кагиров, Бобир Амонов, Суҳроб Неъматов, Роббим Ҳасанов, Нозим Умуров, Санъат Шихов, Зоҳир Пиримов, Иван Нагаев.\nИккинчи бўлимдан майдонга тушганлар: Муҳиддин Худоёров, Хуршид Олимов, Ислом Холиқов, Ориф Шамсиддинов, Бахром Нарзуллаев, Миржамол Жумаев, Эргаш Исмоилов, Мирфайз Мухиддинов.\n«Динамо» жамоаси навбатдаги назорат учрашувини 7 февраль сешанба куни «Обод» жамоасига қарши ўтказади.\nЎқилди (марта): 2263. Киритилган сана: 2017-02-06 14:21:29.


Буюк сохибқирон Амир Темур »\nБуюк сохибқирон Амир Темур\n15 апрель, 2019 80 qashqadaryo Qashqadaryo viloyati / Qashqadaryo yangiliklari\nКосон туман маданият бўлими томонидан тумандаги Болалар истирохат боғи корхонасида Сохибқирон Амир Темур таваллудининг 683 йиллигига бағишлаб “Буюк сохибқирон Амир Темур” деб номланган театрлаштирилган адабий бадиий кеча ўтказилганлиги тўғрисида\n2019 йил 12 апрел куни Косон туман маданият бўлими томонидан тумандаги Болалар истирохат боғи корхонасида Сохибқирон Амир Темур таваллудининг 683 йиллигига бағишлаб “Буюк сохибқирон Амир Темур” деб номланган театрлаштирилган адабий бадиий кеча ўтказилди.\nТадбирда Буюк Амир Темур хаёти, босиб ўтган жанговор йўли, фан, маданият ва санъат, меъморчилик сохасида амалга оширган ишлари тўғрисида маъруза қилинди. Тадбир давомида Косон туман маданият бўлими ижодий ходимлари Ў.Маматқулов, С.Рахимов, Д.Турсунова, Г.Ғаниева, И.Турдиқиличев, Ж.Бегимов,С. Жумаев ва бир гурух Қарши маданият ва туризм коллежи амалиётчи талабалари буюк сиймолар образлари сахнавий кўриниш орқали гавдалантирилди. Бундан ташқари\n“Хумо” ашула ва рақс халқ жамоаси Навоий ва Бобур ғазаллари билан айтиладиган классик қўшиқлардан ижро этишди. Тадбирда маданият бўлимининг барча ходимлари фаол иштирок этдилар. Тадбир давомида Қарши Давлат Университетига қарашли 2 АРМ кутубхоначилари томонидан Амир Темур тўғрисидаги китоблар кўргазмаси намойиш этилди.


Ўзбекистонда ҳафта давомида қандай об-ҳаво кузатилади 30-11-2021, 23:09 | Zamin.uz\n09:21 / 08.04.2019\nГидрометеорология хизмати маркази 9-12 апрель кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 9 апрелда 7-12, 10-12 апрель кунлари 5-10 даража илиқ, кундузи 9-10 апрель кунлари 15-20, 11 апрель куни 17-22 даража илиқ, 12 апрель куни 20-25 даража иссиқ бўлади.\nБухоро ва Навоий вилоятида ҳаво ўзгариб туради, 9 апрелда баъзи жойларда ёмғир ёғиб, момақалдироқ бўлиши мумкин. 10-12 апрел кунлари эса ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, 9 апрелда унинг тезлиги баъзи жойларда 15-20 м/с гача кучайиши мумкин. Ҳарорат 9 апрелда кечаси 10-15, кундузи 17-22, 10 -11 апрел кунларида кечаси 7-12 даража илиқ, кундузи 20-25 даража иссиқ, 12 апрелда кечаси 7-12 даража илиқ, кундузи 23-28 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, 9-10 апрель кунларида баъзи жойларда ёмғир ёғади, момақалдироқ бўлиши мумкин. 11-12 апрелда ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, 9 апрелда баъзи жойларда 15-20 м/с гача кучайиши мумкин. Ҳарорат 9 апрелда кечаси 13-18 даража илиқ, кундузи 20-25 даража иссиқ, 10 апрелда кечаси 10-15 даража илиқ, кундузи 20-25 даража иссиқ, 11 апрелда кечаси 10-15 даража илиқ, кундузи 23-28 даража иссиқ, 12 апрелда кечаси 10-15 даража илиқ, кундузи 25-30 даража иссиқ бўлади.\nРеспубликанинг тоғли ҳудудларида ҳаво ўзгариб туради, вақти вақти билан ёмғир ёғади. 9-10 апрелда баъзи жойларда кучли ёғингарчилик кузатилади. Баъзи жойларда момақалдироқ бўлиши мумкин. Ғарбий шамол йўналишини ўзгартириб, шарқдан 7-12 м/с тезликда эсади, 9-10 апрелда баъзи жойларда 15-20 м/с гача кучайиши мумкин. Ҳарорат кечаси 9-10 апрелда 5-10, 11-12 апрелда 0-5, кундузи 10-15 даража илиқ бўлади. «Замин» янгиликларини «Вконтакти»да кузатиб боринг